Degemer al lec’hienn > C’hoariva > Keloù > Preder war dazont rouedad C’hoariva\nUr 15 bennak a dud a oa deuet evit divouedañ e benn e Landelo d’an 21-22 a viz Du. Goude bezañ degaset da soñj da izili C’hoariva palioù pennañ ar rouedad (Liammañ, Brudañ, Treuzkas, Diorren) eo bet lakaet ar gaoz war dazont ar c’hoariva.\nD’ar Sadorn d’endervezh e oa deuet Francis Favereau evit ur brezegenn diwar-benn istor ar c’hoariva e Breizh. Peadra evit ar strolladoù da lakaat o fleustr en istor bras ar c’hoariva.\nCéline Soun eus strollad La Obra he doa buhezet an dibenn sizhun. Labouret e oa bet a-stroll ha dre strolladoù bihan gant tresadennoù ha poelladennoù evit aesaat ha sklêrijennañ ar preder. Ezhommoù, c’hoantoù, mennozhioù a oa bet eztaolet gant an izili evit prientiñ ar bloavezhioù da zont.\nRaktreset eo bet embann soñjoù ha divizoù ar strollad e-kerzh trimiziad kentañ 2016.\nAn dibenn sizhun-mañ a oa aozet gant sikour Rannvro Breizh ha Foñs Diorren ar Vuhez Kevredigezhel.


Pajenn:Perrot - Bue ar Zent.djvu/33 - Wikimammenn\nPajenn:Perrot - Bue ar Zent.djvu/33\nMes e keit ha ma re vad d’an dud reuzeudik a deue d’ he c’hât, e oa hec’h-unan trubuilhet, en eun doare iskis gant an drouk-spered. Awechou e roë d’ezi da gredi n’hallje ket derc’hel d’ober ar pinijennou a rê ; awechou-all, e klaske lakat he c’halon da vezan gonezet gant karanteziou an douar ; mes dre he fedennou birvidik, he finijennou kalet hag he nerz-kalon souezus, e teuas a benn da drec’hi hec’h enebour.\nEvit he digoll eus ar boan he devoa kemeret da stourm ouz an drouk-spered, Doue a roas d’ezi ar c’halloud d’ober miraklou. Ar vrud aneze a lakas c’hoaz kalz muioc’h a dud da zont da c’houlenn he skoazel. Mervel a reas en karante Jezuz-Krist, an 8 a viz genver 710. Eur mor a dud a deuas d’hec’h interamant ; ar beorien ne ouient ket penos ober kanvou awalc’h d’o madoberourez. He c’horf a oe beziet en Ham. Eur pennad goude-ze, he relegou a oe kaset da Vorseel ha laket er peniti he devoa tremenet ennan keit eus hec’h amzer.\nEr bla 996, e oent douget da Vruxell, da iliz Sant-Jery da gentan, ha divezatoc’h, da hini Sant-Mikêl, he deus abaoue kemeret he hano. Bruxell he deus he dibabet da batronez.\nDiwar-benn deski ha sevel ar vugale\nAn tadou hag ar mammou o deus daou dra d’ober en kenver o bugale : o deski hag o zevel. Deski ar vugale a zo mat :\nEget dastum madou d’ezan.\nAn deskadurez a zo eun tensor ken kaer ! Red eo deski ar vugale abalamour d’eze da vezan barrek da ’n em denni er vue. Gant nebeut a zanve hag eleiz a zeskadurez, e c’haller en em dibab. Tud zo o deus eleiz a zanve ha n’int mat da netra, abalamour m’o deus re nebeut a zeskadurez. Red eo deski ar vugale ; ober d’eze mont d’ar skol ha chom er skol ; mes red eo, dreist-oll, o zevel ervat.\nN’heller ket ober eus an holl vugale bugale desket ; mes eus an holl vugale, pa garer poanial abred ha hep paouez, e c’heller ober bugale savet mat. Eur c’hrouadur desket kaer ha savet mat a zigollo en berr amzer, e dud eus ar boan, eus ar preder hag eus ar gwenneien o devo dispignet gantan.\nEur c’hrouadur desket kaer ha savet fall a reio rann-galon e dud.\nEur c’hrouadur dizesk ha savet mat a c’hell ober o evurusted.\nTadou ha mammou, n’espernet netra evit zevel mat ho pugale ; kenteliet aneze, kastizet aneze, roët d’eze skouer vat.\nPellaet aneze diouz ar skoliou dizoue.\nMiret aneze diouz ar vistri dife.\nLaket aneze er skoliou kristen.\nDiouz m’o grefet, o c’havfet !\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/33&oldid=140589 »


Pajenn:Al Lae - Bilzic.djvu/150 - Wikimammenn\nPajenn:Al Lae - Bilzic.djvu/150\nJanedig a oa merc’h brigadier ar valtouterien, eur plac’hig koant a ugent vlâ. Eur vent vrao a blac’h anei, eur c’hlazardenn, sklêr he lagad, du he bleo. Ar brud a rede penôs he devoa eur pennad bleo hag a gouee d’ei betek pennou he daoulin. Reuz ha stad enni, klevet ’ta, merc’h eur briz-ôtrou, eun dimezell e-touez merc’hed all ar bourk, hag end-eeun, abaoe ma oa bet en kêr, eur pennadig, o tiski ar vicher a gemenerez. Pa lavaran d’ec’h, eur plac’hig koant, eun tammig skanv he fenn, herve m’eman ar c’hiz gant ar merc’hedou yaouank.\nAbaoe he fask diwea, darempredet e oa bet gant eur martolod eus he oad, Erwanig e hano. Ha dre ar bourk e oa bet ar gôz e tleent dimei en distro ar pôtr eus e veaj mor ar Su. Siouaz ! Erwanig, mar plije da Janedig, deut mat ne oa ket na d’an tad na d’ar vamm.\n— Eur martolod, a c’hrozmole ar brigadier, eun den a netra !\n— Eur martolod ! a ragache ar vamm : gwreg eur martolod. gwreg a zisplijadur. Frita paourente ne ri ken, paour kêz, gant da Erwanig !\n— Ha gant eun druilhad bugale a-zistribilh eus da zavanjer ! a adlavare an tad. Eur maltoutier, ya, eur maltoutier, brigadier marteze e teuio da vea, met eur martolod !… ’Gôze ket d’in eus eur martolod !\n— Eur martolod, Salver Jezuz ! a jale ar vamm.\nHag alïesoc’h eget bemde, Janedig a gleve ar memes pater. Ma vije bet Erwan er gêr, enebi a dra zur he dije bet grêt, met pell a oa he Erwanig. Sellet a rê, eur wech an amzer, eus ar walenn arc’hant a oa war he biz. Siouaz ! kalon eur plac’hig koant, daoust hag-en a zo evit trec’hi war youl rust eun tad, pe war\nAdtapet diwar « https://br.wikisource.org/w/index.php?title=Pajenn:Al_Lae_-_Bilzic.djvu/150&oldid=160095 »\nKemmoù diwezhañ degaset d'ar bajenn-mañ d'an 25 Ebr 2020, da 17:11.


Pajenn:Marigo - Abrege eus an Aviel.djvu/7 - Wikimammenn\nPajenn:Marigo - Abrege eus an Aviel.djvu/7\nchant, quement pec’het, quement crim o deus grêt epad o buez. Disculia a raï o songesonou muya cuzet, o hipocrizi hac o oll fallagriez. Pebes mês, pebes confusion evito ! Rebeich a raï dezo an abus o deus gret eus an oll graçou hac an oll moyenou en devoa roet dezo evit en em savetei : souffret am eus, emezàn, bete ar maro evidoc’h, ho calvet hac ho clasquet am eus bepret durant ho puez, grêt hoc’h eus atau ar scouarn vouzar, dispriget hoc’h eus va inspirationou ha va oll graçou, va c’huiteet hoc’h eus evit heulia ar bed maleürus, evit contanti hoc’h inclination disordren, evit obeissa d’an drouc-speret. Peguen terribl vezo ar rebeichou-ze, mæs peguer just !\nO trei goudese ous e gostez deou o reï da anaout d’an oll innoçanç ar re just, ar vertuziou o deus pratiquet, an œuvrou mad o deus grêt ar poaniou hac ar persecutionou o deus souffret evit gloar Doue. O pebes consolation evit o !\nAdtapet diwar « https://br.wikisource.org/w/index.php?title=Pajenn:Marigo_-_Abrege_eus_an_Aviel.djvu/7&oldid=94364 »\nKemmoù diwezhañ degaset d'ar bajenn-mañ d'an 28 Her 2016, da 15:22.


Gouel ar Brezhoneg - Wikipedia\n(Adkaset eus Gouel Broadel ar Brezhoneg)\nGouel ar Brezhoneg zo ur fest a zo bet graet en enor d'ar brezhoneg. Tri marevezh zo bet er fest. Dalc’het e vez dre vras e dibenn-sizhun gouel ar Pantekost.\n1 Marevezh Skol an Emsav\n2 Marevezh Emgann ha Stourm ar brezhoneg\n3 Devezh ar brezhoneg\n4 Gouelioù lec'hel\n5 Pevare arnod adalek 2010\n6 Pempvet arnod e 2017\n7 Da betra Gouel ar brezhoneg?\nMarevezh Skol an EmsavAozañ\nE-pad ar bloavezhioù 1970 e veze aozet ar gouel gant Skol an Emsav diazezet war he c'hreizennoù lec'hel gant skoazell aozadurioù evel Ar Falz er penn kentañ ha kevredigezhioù lec'hel all. Dek gwech e voe aozet:\ne Gwengamp da gentañ e 1974,\ne Kastell-Paol (1975),\ne Pont-'n-Abad (1976),\ne Karaez ha Kreiz Breizh (1977),\ne Zinzag-Lokrist (1978),\ner Roc'h-Derrien (1979),\ne Plabenneg (1980),\ne Pontekroaz, bro ar C'hab, Douarnenez(1981),\ne Bro Dreger, ar Roc'h Ugu ha Gwengamp (1982),\ne Pondivi (1983).\nBep bloaz e kemme lec'h ar fest, hervez skouer Eisteddfod Kembre.\nNe oa ket bras-bras ar fest, met brezhoneg a veze, ha trouz a oa bet savet e Pondi pa oa bet klevet ur c'haner o vont e galleg ouzh ar selaouerien diwar al leurenn. (Daveoù a vank)\nMarevezh Emgann ha Stourm ar brezhonegAozañ\nGoude ur c'housk hir e voe adsavet ar fest gant tud Emgann ha Stourm ar Brezhoneg, gant an anv Gouel broadel ar brezhoneg, hag aozet etre 1986 ha 1999, da gentañ e Karaez ha goude e Spezed, war-bouez ur wech bennak e Louergad hag e Langoned.\nE Spezed e veze gwerzhet pe eskemmet bilhedoù lurioù brezhonek, gant poltredoù Sebastian ar Balp, Anjela Duval ha reoù all.\nDevezh ar brezhonegAozañ\nUn Devezh ar brezhoneg zo bet meurik a wech e Karaez etre 2004 ha 2007.\nUr Gouel ar Brezhoneg zo bet ivez e Plougonvelen, deuet da vezañ Plijadur à Saint-Mathieu abaoe 2018, aozet gant Marc'h mor, ur gevredigezh vreizhek eus ar vro.\nPevare arnod adalek 2010Aozañ\nAdsavet eo bet Gouel Broadel ar Brezhoneg e 2010 e Kawan, e Treger, eus an 21 d'an 23 a viz Mae . Gouel Broadel ar Brezhoneg zo bet e Kawan ivez eus an 10 d'an 12 a viz Mae 2011.\nPempvet arnod e 2017Aozañ\nGouel Broadel ar Brezhoneg a voe adarre e 2017 e Langoned.\nAozet eo bet Gouel ar Brezhoneg adarre e 2017 gant ar gevredigezh Mignoned ar Brezhoneg, savet e 2013. Dalc'het eo bet e-pad daou zevezh, d'ar Gwener 19 hag ar Sadorn 20 a viz Mae . Mignoned ar Brezhoneg a oa an oustilh melestradurel hag arc'hantel a zouge ar raktres, kevratet gant ar gevredigezh "Gouel Broadel ar Brezhoneg" he doa douget ar raktres abaoe kreiz ar bloavezhioù 1990. Abaoe ma 'z eo bet adlañset ar raktres, ar skipailh kreiz, sikouret gant ar strollad lec'hel Bod Kelenn, a zouj d'ur reolenn : aozañ an emvodoù diabarzh e brezhoneg. An emvodoù diavaez, gant an ti kêr da skouer, a veze peurliesañ dalc'het e galleg.(Daveoù a vank)\nEtre 2 000 ha 3 000 a dud zo bet hervez an aozerien .\nDa betra Gouel ar brezhoneg?Aozañ\nDaou hent zo bet atav d'an aozerien da zibab war behini e felle dezho mont :\npe ober ur fest evit an niver brasañ, gallegerien eta, ha sachañ tud gant sonerezh dreist-holl, hep nemeur a vrezhoneg, ha neuze ne zere ket an anv ken,\npe ober Gouel ar Brezhoneg evit ar vrezhonegerien (hag evit deskiñ un tamm brezhoneg d'ar re n'ouzont ket), ha neuze ober pep tra e brezhoneg, ha n'eo ket divyezhek, kanaouennoù e brezhoneg hepken (pe hep galleg da vihanañ), tamm galleg ebet na war ar skritelloù na war al leurennoù, brezhoneg er stalioù boued hag evajoù.\nFilm : YouTube\nProgramm GBB 2019 : gant taolioù krenn divyezhek, brezhoneg ha galleg war un dro.\n↑ Ouest-France, 03/03/2017\nAdtapet diwar « https://br.wikipedia.org/w/index.php?title=Gouel_ar_Brezhoneg&oldid=1905094 »\nDernière modification le 18 Mez 2021, à 06:45\nKemmoù diwezhañ degaset d'ar bajenn-mañ d'an 18 Mez 2021, da 06:45.


Metanaat - Wikipedia\nUn doare da vont naturel ha biologel dre zispenn an danvez organik en un ezvezañs oksijen eo ar metanaat (pe koazhadur anaervevad).\nBevc'haz a en em grou dre ar brosez-se (metan ha CO2 dreist holl). Anvet eo an argerzh-mañ ar gaozhadur aervev. Kavet 'vez ar c'hoarvoud se dre natur e gwernioù ha korfou loened/tud 'zo.\nProsez biologel ar metanaat[kemmañ | kemmañ ar vammenn]\nDre labour mikroboù kavet dre natur en danvezioù organik e en em grou ar bevc'haz. Ezhom o deus ar mikroboù-se eus un ergelc'h ispisial evit bevañ. An ergelc'h pennañ a zo Anvet mezofil da laret eo e vev ar mikrobou d'un tommder eus 37 °C keñver-ha-keñver d'an eil erglec'h (termofil) e lerc'h ma vev mikroboù diheñvel da 55 °C. Difoc'het e vez 3 prentad er grouidigezh gaz teil :\nAn hydrolyse hag an acidogénèse\n-> CO2 + 4 H2 → CH4 + 2 H2O\n-> CH3COOH → CH4 + CO2\nEstreget an tommder ez eus evit ma c'helfe bevañ ar mikroboù. Ezhomm 'zo kaout un pH hag a vefe etre 6,5 ha 7,2, da laret eo un endro neutr.\nUnvez metanaat en un ti feurm (Alamagn)\nDoareoù unvez[kemmañ | kemmañ ar vammenn]\nUzin metanaat industriel : Tel-Aviv (Israel)\nDiv doare kreizennoù metanaat a bouez a vez diforc'hied. An diforc'hioù brasañ etre an div rummad 'zo :\nOrin an danvezioù krai a zo disheñvel d'ar peur liesañ\nAl lezennoù e keñver an tiekaaterezh (doare da vont...)\nAr gentañ rummad a vez kavet en ti feurm (Hinienel pe a stroll). E Bro-c'hall hag e Breizh e vezont niverusoc'h niverusañ. Gortoz a ra stad Bro C'hall 1000 kreizenn e 2020.\nKrouet 'vez gant ar greizennoù-se litradoù à litradoù bevc'haz a servij d'ar peur liesañ da bouetañ ur c'heflusker.\nGant ar c'heflusker-se e vez graet tredan en ur lakaat ur gas-digas da dreiñ hag aezhenn pe dour tomm en ur implij energiezh termik ar moget diwar devadur ar c'heflusker.\nE Bro-C'hall hag e Breizh e vez implijet danvezioù evel foer ar saout, ar yer, ... evit ar brasañ lodenn (<60 % evit ma vefe prenet an tredan ker a walc'h). Peurest an danvezioù a c'hell bezañ restoù edajoù pe geot touzhet, ...\nE kontrol Bro-Alamagn (bet ar c'hentañ hini o tirroaň an teknik) e vez implijet foer da gentañ tout er greizennoù.\nEn eil rummad e vez implijet da gentañ tout lastezioù. Brasoc'h eo ar savadurioù e-keñver reou an ti-feurmoù. Uzinoù indusriel emaint. Meur a teknik krouidigezh bevc'haz hag energiezh disheñvel 'zo.\n(fr) Lec'hienn ur gevredigezh anavezet mat e Breizh evit e labourioù war ar metanaat\nAdtapet diwar « https://br.wikipedia.org/w/index.php?title=Metanaat&oldid=1959645 »


Nanometr - Wikipedia\nun nanotuellenn garbon nanometrek, bet tennet ur poltred anezhi gant ur mikroskop dre efed riboul\nAn nanometr (arouez SI : nm) zo un unanenn hed eus ar reizhad metrek, hag a dalvez 0.000000001 metr. Un nanometr a c'hall bezañ skrivet evel 1×10−9 m. 1 nm = 10−3 µm = 10–6 mm = 10–9 m.\nSavet eo e anv diwar ar rakger nano- (eus an henc'hresianeg νάνος, nanos, "korr") ha metr, anv an unanenn muzuliañ (eus an henc'hresianeg μέτρον, metrοn, "unanenn muzuliañ").\nAlies e vez implijet an nanometr da reiñ muzulioù e skeul an atom : treuzkiz un atomenn heliom, da skouer, zo war-dro 0.06 nm, hag hini ur ribozom zo war-dro 20 nm. Implijet e vez an nanometr da reiñ hirder gwagenn ar skinoù tredanwarellek tost da lodenn welus ar spektr tredanwarellek : ar gouloù a c'haller gwelet a ya eus 400 da 700 nm. An angström, a dalvez 0.1 nm, a veze implijet a-raok evit ar muzulioù-se.\nAbaoe fin ar bloavezhioù 1980 eo bet implijet ivez da zeskrivañ ment pezhioù zo, evel ar skoulmoù hanterc'honduer 32 nm ha 22 nm, e rummadoù eus follennoù hent an ITRS, en industriezh an hanterc'honduerioù\nAdtapet diwar « https://br.wikipedia.org/w/index.php?title=Nanometr&oldid=1999575 »\nKemmoù diwezhañ degaset d'ar bajenn-mañ d'an 14 Mez 2022, da 16:01.


Etrekumuniezh Communauté de communes de la Région de Bapaume\nKod INSEE 62839\nKod post 62159\nMaer Christian Hémar\nGorread 14,11 km²\nLed 50° 08' 50" Norzh\nHed 02° 54' 34" Reter\nUhelder kreiz 112 m\nUhelder brasañ 122 m\nPoblañs hep kontoù doubl 1 062 (2007)\nVaulx-Vraucourt a zo ur gumun eus departamant Pas-de-Calais (Bro-C'hall).\nBrezel-bed kentañ: kemeret e voe Vaulx-Vraucourt gant luioù ar C'hommonwealth en nevez-amzer 1917, kollet gante e miz Meurzh 1918 goude emgannoù start hag adtapet e miz Gwengolo 1918. Distrujet razh e voe ar gêriadenn. Roet e voe ar Groaz Brezel 1914-1918 d'ar gumun e 1920\nIliz katolik Sant Varzhin, adsavet goude ar Brezel-bed kentañ.\nUr c'houldri, XVIIvet kantved.\nBered ar C'hommonwealth:Vaulx Hill Cemetery\nUr vered ag ar Brezel-bed kentañ eo . Digoret e voe e miz Gwengolo 1918 enni. Goude an arsav-brezel (miz Du 1918) e voe bodet enni korfoù eus an tachennoù-emgann en-dro d'ar vered hag eus beredoù bihan. 258 korf a zo chomet dianv, 29 anezhe o vout en ul lec'h bennak er vered (pe kredet e vez emaint enni) pe bet distrujet gant tennoù kanol e beredoù all .\nBered ar C'hommonwealth:Vraucourt Copse Cemetery\nUr vered ag ar Brezel-bed kentañ eo .\n↑ Peters War\nAdtapet diwar « https://br.wikipedia.org/w/index.php?title=Vaulx-Vraucourt&oldid=1861465 »


Skoazell:Taolenn - Wikeriadur\n» Reolennoù ha kenemglevioù\n» Evit kenlabourat\n» Ober ur goulenn\nTaolenn skoazell ar Wikeriadur\nEr bajenn-mañ eo bet renablet al liammoù talvoudusañ evit kenlabourat ha deskiñ ober gant ar Wikeriadur.\nRannet eo e meur a lodenn kempleshoc'h-kempleshañ a ro an tu da gregiñ gant mont en-dro ha pennaennoù ar Wikeriadur, ar reolennoù da zoujañ dezho, an doare da gemmañ ar pajennoù ha da zegas danvez, mont en-dro ar gumuniezh, an tu « teknikel »…\nA-zivout ar Wikeriadur[kemmañ]\nEvit ober ur sell buan war ar pezh ez eo ar Wikeriadur, e istorig, e vont en-dro hollek,...\nGoulennoù a zeu ingal\nRespontoù d'ar goulennoù a zeu ingal diwar-benn ar Wikeriadur.\nDibarderioù ar Wikeriadur\nDizoloit ivez petra n'eo ket ar Wikeriadur ha petra ne vo ket kavet amañ.\nDiazezet eo hor raktres yezhoniel war bennaennoù dibleg, deuit da zizoleiñ anezho.\nGwirioù aozer (copyright)\nTu lezennel ar Wikeriadur.\nMenegiñ hag adimplijout danvez ar Wikeriadur\nEvit gouzout pep tra war an doare da adimplijout danvez eus ar Wikeriadur.\nDegemer ar re nevez-deuet\nDeuet mat oc'h er Wikeriadur.\nAze e tiskouezer penaos kregiñ da genlabourat gant ur sell kentañ war al lodenn deknikel.\nGallout a rit ober kement taol-esae ha ma fell deoc'h er poull traezh evit arnodiñ ereadur ar Wikeriadur !\nLenn-dilenn ar Wikeriadur[kemmañ]\nLenn ar pajennoù\nA zisplego deoc'h an doareoù diseurt da lenn-dilenn pajennoù ar Wikeriadur.\nKlask ur bajenn\nAlies a-walc'h, n'heller ket mont war-eeun betek ar pennad a glasker. Er pennad-mañ e vo roet kement ard a zo da gavout ar pezh a glasker.\nReolennoù ha kenemglevioù [kemmañ]\nDont a ra ar reolennoù pe eus ar pennaennoù diazezañ, pe eus disentezioù ar gumuniezh da heul un diviz. Amañ emaint evit ma c'hello ar Wikeriadur mont war-raok ha ma vo plijadur gant an holl :-)\nUn nebeud alioù a-bouez evit kenlabourat gant efedusted.\nDezverkoù evit degemer ar pennadoù\nUr bajenn a zisplego deoc'h pere eo ar pennadoù a c'heller degemer er Wikeriadur.\nReolennoù implij ar skeudennoù\nN'eus nemet an danvez frank a wirioù a vez degemeret.\nAr c'henemglevioù a zo anezho reolennoù dibabet gant ar gumuniezh. Peurvuiañ ez int bet dibabet dre ur votadeg.\nPenaos frammañ ur pennad, hervez ar yezh, ar gerioù heñvelneuz (a vez skrivet heñvel), hag all.\nKenemglevioù war ar rummadoù\nAnvadurezh hag aozadur ar rummadoù.\nKenemglevioù war an dipografiezh\nReolennoù da zoujañ dezho a-zivout ar berradurioù, an arroudennoù, al lizherennoù-tal, hag all.\nEvit kenlabourat [kemmañ]\nEvit krouiñ ur pennad nevez buan hag aes e c'hellit implijout ar c'hrouiñ buan.\nDaoust ma n'eo ket ret kaout ur gont implijer evit kenlabourat ez eo kalz gwelloc'h kaout unan. Gwelit penaos krouiñ ho kont.\nKrouiñ ur pennad\nA-raok kregiñ gant ur bajenn nevez, gwiriekait hag-eñ n'eus ket ur pennad damheñvel er Wikeriadur c'hoazh. Ha goude se, krogit e-barzh !\nPenaos kemmañ ur bajenn\nSetu ni erru bremañ gant al lodenn bouezusañ : kemmañ ur bajenn.\nDiazezoù ereadur ar Wikeriadur\nAesoc'h eo kemmañ pajennoù pa ouezer penaos ober. Setu aze an ereadur diazez implijet e-barzh pajennoù ar Wikeriadur. N'emañ ket an holl ereadur aze, penaos sevel taolennoù pe enlakaat skeudennoù da skouer, met kavet e vo liammoù war-zu ar pajennoù a zere (er gevrenn Gwelet ivez).\nLiammañ ar pennadoù\nUr geriadur mat zo ur geriadur a c'heller tremen aes eus an eil pennad d'egile ennañ. Pa gemmit pe pa grouit pennadoù ez eo ret neuze soñjal lakaat liammoù enno war-zu pennadoù all eus ar Wikeriadur.\nSkouerioù eus pennadoù\nEilit-pegit ar pajennoù-se a-benn kaout ur framm da leuniañ evit krouiñ pennadoù.\nPenaos dibab rummenn ar gerioù ha penaos skridaozañ ar pennadoù.\nBerrzastumad eus an holl batromoù.\nRoll an holl batromoù\nEnnañ emañ ar pep brasañ eus ar patromoù implijet er pennadoù, evel an titloù kevrennoù hag an talgenoù.\nPatromoù evit ur yezh hepken\nDisheñvel eo ar patromoù evit ar sujidigezhioù pe ar diplegadurioù e pep yezh.\nRoll ar yezhoù gant o c'hodoù\nAr bajenn-se a zo enni an holl yezhoù o deus pennadoù er Wikeriadur a-gevret gant o c'hod (br evit brezhoneg da skouer).\nMammennoù yezhel ha Daveoù\nMammennoù yezhel evit ar yezhoù diseurt evit sikour da skridaozañ pennadoù.\nImplijout skeudennoù ha sonioù[kemmañ]\nPenaos kargañ ur restr\nSetu aze penaos kargañ ur restr (skeudenn pe enrolladenn) war Commons.\nPenaos skeudennaouiñ ur pennad\nGant skeudennoù e c'heller harpañ ster an termenadurioù roet : n'eo ket diaes ouzhpennañ anezho.\nPenaos ouzhpennañ un distagadur da selaou\nBez' e c'heller pourvezañ un distagadur enrolladet d'ar penngerioù. Ouzhpennet e vez e kevrenn an distagadur gant ar patrom a zere.\nMat eo lakaat enrolladennoù, met gwelloc'h eo gallout selaou anezho. Sellit aze peseurt meziantoù a ro an tu da selaou an holl restroù-se.\nOber ur goulenn[kemmañ]\nOber ur goulenn : Ha kollet oc'h er skoazell ? Ne gavit ket ar pezh emaoc'h o klask ? 'Rit ket biloù ! Bez'z eus Wikidemidi amañ kontant d'ho skoazellañ !\nAdtapet diwar « https://br.wiktionary.org/w/index.php?title=Skoazell:Taolenn&oldid=252378 »\nKemmoù diwezhañ degaset d'ar bajenn-mañ d'an 21 Kzu 2017, da 18:48.


Deuet eo an niverenn 317 er-mêz\nKuitaad ahanom e-neus greet Andreo ar Merser d'an 31 a viz kerzu 2018. Penaoz ne rentfem ket enor dezañ er gelaouenn e-neus bet greet war he zro e-pad keid-all, ha war al lehienn-mañ ?\nKas ar brezoneg war-raog a heller lavared e-neus bet greet a-hed e vuhez, kazimant. Derhel soñj a vo greet euz ar skolaer hag euz ar helenner, euz e leoriou-kelenn, euz an embanner hag ar mouller. Euz an den ive, rag eur paotr seder ha brokuz eo bet dalhmad.\nSed ar pez a zispleg eun toullad euz ar re o-deus bet anavezet ha darempredet anezañ, pep hini en e vod, e niverenn 317 Brud Nevez, a zo o paouez dond er-mêz.\nDeuz Plougastell e oa, hag eno n'eo bet anavezet biskoaz nemed evel My Skaouidig. N'eo ket e ano ofisiel koulskoude, peogwir eo Jean-Marie Pérès war kaierou an ti-kêr. N'eo ket eul lesano kennebeud, nag eun ano-pluenn. Dreist-oll, My n'eo ket saozneg tamm ebed, med eur stumm brezoneg evid Jean-Marie, ha Skaouidig eo ar ano ar gêriadenn leh ma oa bet ganet.\nSe oa ar stumm ma veze anvet an dud e bed ar brezoneg a-viskoaz. E dad-pêron e-noa goullet e vefe greet My Skaouidig deuz outañ evel a veze greet deuz outañ e-unan. Ma 'z eo bet Jean-Marie Pérès unan euz renerien an MSA e Penn-ar-Bed, My Skaouidig n'eus nemed Plougastelliz hag ar vrezonegerien oh anaoud anezañ.\nDamglañv e oa My Skaouidig eur pennadig a oa. Trumm eo marvet eun toullad d'an eil a viz genver 2019.


Pajenn:Marigo - Buez ar Saent.djvu/416 - Wikimammenn\nPajenn:Marigo - Buez ar Saent.djvu/416\n19 viz Even.\nSant Gerves ha Sant Protes.\nment a vugale n’o deus cousgoude quen exempl, sioas dezo ! Pebes maleur ne de quet quemense evit ar vugale ? ha pebes maleur n’eff-èn quet evit an tadou ha mamou-ze !\nAn uguentvet devez a viz Even.\nSANTES EDILTRUD, ROUANES HA GUERC’HES.\nEdiltrud, merc’h da ur Prinç a Vro-Sauz, e devoa a vianic un inclination vras evit ar vertu gant pep seurt qualiteou mad. Biscoas martese ne voe guelet en ur verc’h yaouanc quement a speret hac a furnez gant quement a vodesti hac a zevotion. An dispris a ree eus a bligeadurezou, grandeuriou ha madou an douar, a zisqueze avoualc’h na ree istim ebet nemet a vadou an Eê.\nAr garantez ardant e devoa evit Jesus-Christ hac evit ar Verc’hes Sacr, Rouanes ar Guerc’heset, a inpiras dezi an desir da viret he virginite epad he buez ; couscoude Egfrid, Roue a Nortombry e Bro-Sauz, o veza grêt he goulen evit Pried, e roas he c’honsantamant dre oboissanç hepquen evit e c’herent. Mæs o santout crisqui ennï an desir da chom bepret guerc’hes, e devoe recours d’an Oræson, en ur bidi an Autrou Doue gant ur ferveur ac ur fizianç vras da inspira da Egfrid ar memes santimanchou evel m’en devoa inspiret dezi. He fizianç ne voe quet tromplet.\nEdiltrud er guenta conversation e devoe gant ar Roue a zisclerias dezâ an inclination e devoa bet bepret da chom Guerc’hes. Coms a eure ountâ gant quement a onction ma teuas ar Roue, ravisset o velet he vertuz, ha touichet gant he c’homsou, da assanti beva assambles ec’his breur ha c’hoar.\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/416&oldid=134539 »


Reter - Wikipedia\nUnan eus ar pevar avel eo ar reter pe sav-heol. En tu enep d'ar C'hornôg emañ hag a-skouer d'an norzh ha d'ar su. An anv sav-heol a glot gant tu enep ar c'huzh-heol.\nDre reolenn, kostez dehou ur gartenn o skeudenniñ lod pe lod eus an Douar a zo hini ar Reter. Er c'hontrol, kostez kleiz ur gartenn steredennoù (kartenn an neñv) a zo hini ar Reter.\nPa implijer un nadoz-vor evit ar verdeadurezh, e vez ret kemer un azimuth a 090°.\nSevel a ra an heol kostez ar Reter e poent ar gedez ha diouzh an dra-se e c'heller kompren ma tro an Douar war e ahel en ur vont war-zu ar Reter. Setu an abeg evit lañs listri egorel war-zu ar Reter ha dre-se e vez espernet an energiezh (nebeut a delta-v).\nPa'z aer war-zu ar Reter hep ehan e heulier ur c'helc'h ledred hag eo hini a weler e C'heheder an hini hirañ.\n"Ar Reter" a vez implijet evit broioù ar Reter, da lavarout eo Europa ar Reter, met ivez evit ar broioù a zo e Reter Europa, da lavarout eo Azia a-bezh. A-wechoù ne dalvez nemet evit ar Reter-nesañ (sell ouzh ar ger Orient koulz e galleg hag e saozneg).\nAdtapet diwar « https://br.wikipedia.org/w/index.php?title=Reter&oldid=1730750 »\nKemmoù diwezhañ degaset d'ar bajenn-mañ d'an 16 Kzu 2016, da 14:10.


dornell - Wikeriadur\ndornell /ˈdɔrnɛl/ benel (furm vihanaat : dornellig, liester : dornelloù)\nLodenn eus un draezenn a dalvez da gregiñ enni gant an dorn ; dorn\nUl lizher a istribilhe ouzh an dornell. — (Langleiz, Tristan hag Izold, Al Liamm, 1958, eil emb. 1972, p. 207.)\n— N'ouzout mann ebet eus an traoù-se, Weasley gaezh. N'eus forzh penaos n'hallfes ket prenañ an hanter eus an dornell zo warni. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 172.)\ngalleg : manche (fr) , poignée (fr)\ngalleg : manette (fr)\nAdtapet diwar « https://br.wiktionary.org/w/index.php?title=dornell&oldid=256429 »\nKemmoù diwezhañ degaset d'ar bajenn-mañ d'an 10 Gen 2018, da 14:58.


Keleier Noz du mercredi 30 novembre 2016\nCorinne Rotach © Radio France - Tudi Crequer\nDiffusion du mercredi 30 novembre 2016 Durée : 10min\nKomzet e oa bet ganeomp diwar-benn an danvez-lezenn evit ar yezhoù rannvroel. Daoust-hag-eñv ez aio betek penn ? Keloù hon oa bet ivez eus perzh Korin, paouezet ganti da vutuniñ teir sizhunvezh-zo. En arvar emañ ar Maerl e morlenn Brest eme ivez Breizh vev.\nHa mont a raio betek penn al lezenn nevez evit ar yezhoù ?\nTabutet e vez er mare-mañ er Breujoù un danvez-lezenn evit ar yezhoù rannvroel. Kinniget zo bet an destenn-se gant Annie Le Houerou, deputeez Gwengamp, gant skoazell ar strollad sosialist. Met diaes da grediñ ez aio betek penn ar raktres eme Divi Kerneis eus ar strollad Aï'ta. Ensav a ra an depute Paul Molac emaomp re dost eus an dilennadeg prezidant bremañ, met ret eo mont war raok memestra emezañ. Gant Pol Molak ha Divi Kerneis.\nMiz hep butun : deuet eo a-benn Korin !\nE penn kentañ miz Du e oa bet roet lañs d'ar miz hep butun. Bremañ-ni erruet fin ar miz e oa poent gouzout ma oa bet efedus ar pezh a oa bet lakaet e plas gant ar gouarnamant a-benn sikour ar vutunererien da zilezel o sigaretennoù. 180 000 den o deus lakaet o anv evit kemer perzh er miz hep butun en o zouez Korin Rotach, butunerez abaoe mare al lise. Gant Corinne Rotach (skeudenn).\nEn arvar emañ ar Maerl e morlenn Brest\nPoent saveteiñ ar maerl e lennvor Brest eme ar gevredigezh Breizh Vev. Ar maerl, ur bejin razeg ruz, a zo pouezus bras evit ar vuhez dindan ar mor. Bevañ a ra ar c'hregin sant jakez, ar pilorenn pe c'hoazh an draeneg er maerl. Met en arvar eo hervez ar gevredigezh Breizh vev. Kudennoù a sav e lennvor Brest met ivez e kostez enez Glen, enez Sun, pe e bae Montroulez ivez. Dre faot mab den eo eme Jean-Noel Balot ezel Breizh vev. Pennad-komz gant Jean-Noël Balot.


Dionysios Halikarnassos (e gregach Διονύσιος / Dionýsios), ganet war-dro -60 en Halikarnassos marvet goude ar bloaz -8, a oa un istorour gresian.\nGanet e oa a-raok -53, bloaz troiad-vrezel Crassus enep ar Barted. E -30 pe -29, pa oa yaouank a-walc'h c'hoazh, e teuas da Roma, ma lavaras eo dezhi e tlee e zeskadurezh (παιδεία). Eno e tarempredas ur gevredigezh tud desket, anezho Gresianed o chom e kêr-benn an Impalaerezh, evel Caecilius Calactensis, Demetrius Magnesia, Zenon ar Gramadegour, Ammæus...\nBrudet eo e oberenn veur Istor Henroma (en gregach Ῥωμαϊκὴ Ἀρχαιολογία / Rhōmaïkḕ Arkhaiología). En oberenn orine oa ugent levr adal deroù mojennel Roma (Italia rakroman, el levr I goude ar rakskrid, § 9-90) betek deroù ar c'hentañ brezel punek (264 kent JK).\nAdtapet diwar « https://br.wikipedia.org/w/index.php?title=Dionysios_Halikarnassos&oldid=1765019 »\nDernière modification le 23 Eos 2017, à 18:56\nKemmoù diwezhañ degaset d'ar bajenn-mañ d'an 23 Eos 2017, da 18:56.


Turkia - Wikipedia\n(Adkaset eus Turki)\n"Ton-bale an Dizalc'hidigezh"\n29 a viz Here\nDizalc'hidigezh 29 Here 1923\nBonreizh nevesañ 9 Du 1982\nGouarnamant Republik vonreizhel\nPrezidant Recep Tayyip Erdoğan\n(28 Eost 2014 →)\nYezh ofisiel Turkeg\nMoneiz Lira (₺) (TRY)\nKod pellgomz +90\nKod ISO 3166 TR\nGorread 783 356 km²\nPoblañs 83 614 362\n↑ (tr) Türkiye Istatistik Kurumu\nRepublik Turkia (turkeg : Türkiye Cumhuriyeti), Turkia ent-berr, « Turki » hervez an anv istorel e brezhoneg, zo ur riez daougevandirel, he lodenn vrasañ en Azia-Vihanañ ha 3% anezhi e takad ar Balkanoù en Europa. En em ledañ a ra a bep tu d'ul lec'h strategel-kenañ, strizh-mor ar Bosfor, etre Mor Egea hag ar Mor Du, da lavarout eo gevred Europa ha mervent Azia. E ledenez Anatolia emañ an darn vrasañ eus he douaroù eta.\nUr c'hroashent etre hentoù meur Europa hag Azia eo Turkia, hentoù war zouar ha war vor, ken eo bet un annez evit meur a sevenadur, ul lec'h evit meur a emgann hag ur greizenn genwerzhel eus ar re bouezusañ. Eizh riez a vez kavet tro-dro dezhi : Bro-C'hres ha Bulgaria er Gwalarn, Jorjia, Armenia hag Azerbaidjan (ezklozadur Nac'hitchevan) er Biz hag Iraq ha Siria er Gevred. En Henamzer eo bet tiriad Turkia ha tiriadoù tro-war-dro annez un impalaeriezh vras, hini Bizantion, he c'hêr-benn Kergustentin diazezet war riblennoù strizh-mor ar Bosfor.\n1 Ar Stad\n3 Tud brudet\nAr Stad[kemmañ | kemmañ ar vammenn]\nRepublik Turkia a zo he sistem politikel hini ur republik demokratel, laik ha bonreizhel hag a zo bet staliet e 1923. Ezel eus an ABU, an AFNA, an AESD, ar C'hengor muzulman ha Kuzul Europa eo. E 2005 he deus kroget kenvreutaerezhioù evit dont da vezañ ezel eus Unaniezh Europa. En Ankara (anv kozh gresianek : Ankira, Ἄγκυρα) emañ he c'hêr-benn.\nEvit mareadoù kent d'ar republik, sell ouzh : Azia-Vihanañ, Hittited, Troia, Lidia, Frijia, Karia, Kilikia, Pergam, Rouantelezh ar Pontos, Galated, Impalaeriezh roman ar Reter, Impalaeriezh otoman\nRepublik Turkia a zo bet staliet d'an 29 a viz Here 1923 war lodenn greiz an Impalaeriezh otoman a oa bet trec'het er Brezel-bed kentañ ha kollet meur a diriad ganti. Orin Turkia, e-keñver he yezh hag he relijion vuzulman, a vez gwelet adalek donedigezh an Durked e Anatolia an XIvet kantved. Ur bobl war varc'h renet gant ar Seljoukourien, anv o friñsed, e oa. Rummad-roueed an Otomaned a renas anezho e diwezh an XIIIvet kantved hag e kreskjont an impalaeriezh otoman diwar goust hini Kêrgustentin e 1453. E 1929 e krogas Mustafa Kemal Atatürk gant brezel an Dizalc'h betek embann ar republik e 1923. Ur milour ha penn al luskad politikel, an Durked yaouank, e oa Mustafa Kemal (lesanvet Atatürk) gant ur mennozh sklaer : modernaat e vro ha lakaat anezhi da vezañ kevatal d'ar broioù diorroet a wele en Europa.\nImpalaeriezh roman ar Reter\nRoll Sultaned an Impalaeriezh Otoman\nRoll Prezidanted Turkia\nTurkey Economy and Statistic\nTurkish.cc - Turkey Internet Guide\n↑ Turki eo anv ar vro, deuet eus ar galleg, e kanaouennoù brezhonek pobl, hag en anvioù evel ed-Turki.\nAzerbaidjan • Kazac'hstan • Kirgizstan • Turkia • Turkmenistan • Ouzbekistan • Republik Turk Kiprenez an Norzh¹\n¹N'eo anavezet Republik Turk Kiprenez an Norzh nemet gant Turkia\nAdtapet diwar « https://br.wikipedia.org/w/index.php?title=Turkia&oldid=1905577 »\nKemmoù diwezhañ degaset d'ar bajenn-mañ d'an 27 Mez 2021, da 20:10.


Kerambos - Wikipedia\nAnaout a reer daou zen anvet Kerambos e mojennoù Hellaz kozh:\nKerambos, mab Euseiros[kemmañ | kemmañ ar vammenn]\nKerambos (Κέραμβσς e gregach), mab da Euseiros, ha mab-bihan d'an doue Poseidon, a ziwalle e dropelladoù bras, e-unan, ouzh troad menez Othrys. Saveteet e oa bet eus dour-beuz Deukalion gant an nimfezed o doa gorreet anezhañ a-us d'an dour\nDa vaesa e chatal en deveze skoazell digant nimfezed ar c'hornad peogwir en o dudie gant e gan, rak gwelloc'h kaner egetañ ne oa ket. Gantañ e voe ijinet sirinks ar vaesaerien ha savet sonioù koant. Dont a rae an nimfezed da zañsal ouzh son e delenn. An doue Pan a oa deuet da vezañ mignon dezhañ, a alias anezhañ da ziskenn gant e dropelloù er blaenenn, rak kriz e vije ar goañv. Ne deurvezas ket Kerambos selaou an doue, ha gwashoc'h, kontañ a reas koñchennoù vil diwar-benn an nimfezed, o kontañ ne oant ket bet engehentet gant Zeus, met gant Sperc'heios ha Deino, o lavarout e oa bet Poseidon, goude orgediñ ouzh an nimfenn Diopatre, o treiñ he c'hoarezed e gwez-pupli, hag o treiñ anezho e nimfezed en-dro goude kemer e c'hoant. Neuze e oa savet fulor en nimfezed, ma voe troet Kerambos ganto en ur c'hwil, anvet Cerambyx. Ha kuit e chatal pa deuas ar goañv.\nMab Ariadne[kemmañ | kemmañ ar vammenn]\nKerambos, a oa mab da Ariadne ha Dionysos, a ijinas arz ar poderezh.\nOvidius, Metamorfozoù (7. 353).\nAdtapet diwar « https://br.wikipedia.org/w/index.php?title=Kerambos&oldid=1767698 »\nKemmoù diwezhañ degaset d'ar bajenn-mañ d'an 3 Gwe 2017, da 15:43.


Rannvro Kreiz Anatolia\nKod post 06XXX\nMaer Mansur Yavaş (2019) (CHP)\nVali (prefed) Kemal Önal (2004)\nHed 39°55' Norzh\nLed 32°51' Reter\nLec'hienn internet ar gêr Ti-kêr Ankara\nAnkara, (bet anvet Angora hag Ankiros en Henamzer), e Anatolia kreiz, a zo kêr-benn Durkia hag eil kêr vrasañ ar vro goude Istanbul. Emañ prefeti proviñs Ankara enni ivez. Ankaraiz a vez graet eus hec'h annezidi. P'emañ Ankara e uhelded 938 metr eo kevandirel an hin gant ur goañv yen-tre ha kalz a erc'h o kouezhañ hag un hañv tomm ha sec'h. Ul linenn metro hag ul linenn metro bihan (an "Ankaray") a zo bet staliet. Kavet e vez enni traoù modern ha traoù kozh (aspadennoù roman hag ur c'hreñvlec'h bizantiat). Poblañs (2005) : 5 153 000.\nKêr-benn Durkia eo deuet da vezañ ar gêr d'ar 1añ a viz Gouere 1923 e-lec'h Istanbul a oa bet hini an impalaeriezh otoman, nebeut amzer a-raok ma voe embannet Republik Turkia gant Mustafa Kemal Atatürk.\nEus anv kozh ar gêr e teu an termen angora.\nMirdi sevenadurioù Anatolia\ntr Lec'hienn ofisiel Ti-kêr Ankara (turkeg)\nfr Ditouroù diwar-benn Ankara (galleg)\ntr Ankara (turkeg)\nAdtapet diwar « https://br.wikipedia.org/w/index.php?title=Ankara&oldid=1970855 »


Pajenn:Perrot - Bue ar Zent.djvu/433 - Wikimammenn\nPajenn:Perrot - Bue ar Zent.djvu/433\nSelaouet a oe hag an emgann a davas. Prest goude, avat, e welas unan eus ar vistri o vodan a neve e dud : ken dispont ha tra, en em lakas en kichen dor e di hag e kendalc’has da brezek : « Lazet ar manac’h-ze ! » eme ar mestr fuloret. Daou zoudard a zav o c’hlezeier war benn ar zant, mes o divrec’h a goue morzet. Strafuilhet holl, en em dôlont d’an daoulin, ha war beden Yan, Doue a roas d’eze ar pare.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/433&oldid=140704 »


Politikerezh surentez ha dizarbenn ar felliezh : Reiñ a lañs Kêr d'un enklask-perzhiañ\nDegemer Neventi Neventi\nsurentez al lec'hioù foran e kemper\nLe 15/04/2022 • Mis à jour le 15/04/2022 | 15h01\nA-bouez eo ar sioulded foran kement ha kalite ar vuhez. Ur gwir eo evit an holl annezidi hag un dlead evit ar galloudoù publik karget eus ar "bevañ a-gevret".\nAbaoe 2020 eo engouestlet Kêr Gemper da gensevel ur politikerezh sioulded foran gant ar pal gwellaat ar surentez e Kemper, dizarbenn an tagadennoù a bep seurt ha stourm a-enep da forzh peseurt droukziforc’hadur. Renerezh ar sioulded foran an hini eo a laka ar politikerezh lec’hel-mañ da dalvezout hag a genurzh anezhañ. Kevelerezhioù start a zo bet skoulmet gant oberourien lec’hel a-fet surentez. Krouet eo bet ivez ur Polis-kêr.\nUn diagnostik diwar-benn santimant an annezidi a-fet surentez\nHiziv an deiz e fell da Gêr donaat al labour kaset da benn dija da geñver santimant ar C’hemperadezed hag ar Gemperiz a-fet surentez el lec’hioù foran. Reiñ a lañs d’un enklask publik a vez kavet enlinenn hag e stumm paper en ti-kêr.\nDigor eo an enklask-mañ d’an holl pe vefe annezidi pe implijerien ar c’horn-bro. Gant hemañ e vo tirouret gwelloc'h Kêr Gemper diwar-benn o c’hoant a-fet surentez.\nDigor eo betek an 23 a viz Mae e stumm paper ha betek an 31 a viz Mae enlinenn. An disoc’hoù a vo kinniget e-doug Azezoù ar surentez a vo d’an 8 a viz Here 2022 e Kreizenn kendalc’hioù an Tog ruz.\nRoit ho soñj e 5 mun amañ\nUn difrae digor evit fetisaat, kompren gwelloc’h ha peuraozañ ar politikerezhioù dizarbenn\nOuzhpenn an enklask-mañ e vo kaset un eil da benn gant oberourien lec’hel ar c’horn-bro.\nTeir abadenn-labour a glokao an enklaskoù-se gant strollad fokus (atersadennoù a-stroll) ha gant ur valeadenn diagnostik el lec’hioù foran. Homañ a roio tro d’an annezidi da gemer perzh ha da dermeniñ, e karteroù zo, an doareoù-labour a c’hallo bezañ lakaet da dalvezout evit gwellaat ar santimant surentez.\nAzezoù lec’hel ar surentez\nDisoc’hoù an aodit-mañ a vo kinniget e-doug azezoù lec’hel ar surentez a vo d’an 8 a viz Here. A-drugarez dezho e vo fetisaet ar pezh a c’hoarvez e Kemper a-fet surentez ha sioulded foran hag e vo klokoc'h labour perzhidi an darvoud.\nEvit derc’hel perzhiadur ar geodedourien er politikerezhioù dizarbenn-se e vo pedet ar C’hemperadezed hag ar Gemperiz d’an darvoud-mañ, prezegennoù ha stalioù ennañ.\nDu 15/04/2022 au 31/05/2022


Hor sez, hag a oa e Roazhon en deroù, a oa bet kaset da Saozon-Sevigneg (35) e 2011, d’un ti hag a zere muioc’h ouzh diorren obererezh an embregerezh.\nE Breizh eta e vez treset hon holl batromoù, e vez choazet al livioù hag e vez danzeet an dastumadoù. Gant hor skipailhoù e vez evezhiet ent strizh an urzhiadoù hag ar rouedadoù produiñ en atalieroù da c’houde.\nChoazet hon eus labourat gant embregerezhioù nes ha mestroniañ ar chadenn fardañ evit bezañ gouest da ginnig ar pep gwellañ deoc’h.\nAn holl bazennoù labour evit fardañ dilhad, eus choaz ar peurgempennadurioù hag an danvezioù da stammerezh ar mailh, al livañ, an troc’hañ, betek ar sevel er fin, a vez graet evel-se gant hon atalieroù e Breizh hag ivez e Portugal, da lavaret eo e vezont fardet penn-da-benn en Europa.\nDiwallerezh an endro, ar pouezus m’eo produiñ an tostañ ar gwellañ d’al lec’h beveziñ hag ivez klask un diorroadur evit mad an holl a zo traoù a bouez omp troet ganto ha gant-se omp bet kaset da broduiñ hon holl zilhad en Europa (Portugal ha Breizh).\nAn holl atalieroù a labouromp ganto zo testeniet OEKO-TEX* ha doujañ a reont da reoladoù evit an endro hag a zo kalz strishoc’h eget ar reoladoù skoueriek e talvoud en Europa.\nKrediñ a reomp eo pouezus kenlabourat gant embregerezhioù ha n’int ket re vras ; an holl argerzhad fardañ a vez kaset da benn gant artizaned arroutet-mat hag a vestroni peurvat ar chemet evit fardañ dilhad prest da wiskañ.\nPa brenit hor produioù e sikourit da wareziñ implijoù tud a-vicher hag ar chemet eus ar vro ivez.\nMa n’anavezit ket c’hoazh hon tee-shirtoù, hor poloioù, hor sweat-shirtoù pe hor chupennoù e pedomp ac’hanoc’h da sellet ouzh hor 150 patrom ha da arnodiñ ar galite anezho. Roit ‘ta hoc’h ali deomp ha kit e darempred gant hor servij pratikoù evit kement goulenn a sell ouzh hor merk pe hor produioù.\n* Ar standard OEKO-TEX a warant d’ar vevezerien ul live surentez uhel war ar produioù hag ivez reoladoù strizh a-fet gwareziñ an endro (evit a sell an implij eus an danvezioù kimiek, ar produioù livus ha kement zo). Dezverkoù ar stantard-mañ a ya pell en tu-hont d’ar roadennoù e talvoud e Frañs hag en estrenvro.


Pajenn:Sales - Introduction d’ar Vuez devot.djvu/365 - Wikimammenn\nPajenn:Sales - Introduction d’ar Vuez devot.djvu/365\nRouanes. Evel ma c’happrouvàn cals an avisou eus an daou Bersonaich bras-mâ, e tesiren ivez e teue an eneou, pere a vezo quen eürus d’o lacat e pratic, d’e ober gant prudanç, gant santelez ha gant fermete, goude beza examinet mat o c’houraich, goulennet an inspiration hac ar sclerigen eus an Eê, ha quemeret cusul digant un Directeur sur ha devot : rac er fæçon-se vezo great peb-tra gant frouez ha gant profit.\n3. Ret e c’hoaz evit beza ur guir intanves, e ve en em separet hac en em zisc’hreat volontieramant diouz contantamãchou ar bed ; an intanves pehini a vev er plijadureziou, eme Sant Paul, a so maro evit-hi da veza beo. Fallout beza intanves, hac en em blijout cousgoude o veza dorlotet, cherisset ha cajolet, caret mont d’an dançou ha d’ar\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/365&oldid=102969 »\nKemmoù diwezhañ degaset d'ar bajenn-mañ d'an 13 Mez 2017, da 00:03.


Eil sizunvez war ar bloaz - Le Diocèse de Quimper et Léon\nAccueil - Foi et culture bretonne – FEIZ - Aviel an deiz – Évangile du jour en breton - Eil sizunvez war ar bloaz\nEil sizunvez war ar bloaz\nEuz ar 17 d’an 23 a viz Genver 2021\nEil sul war ar bloaz (B)\nYn 1, 35-42\n35 An deiz war-lerh, e oa Yann adarre er memez leh gand daou euz e ziskibien. 36 O veza sellet ouz Jezuz o tond hag o vond, e lavaras :\n— « Setu Oan Doue ».\n37 Kleved a reas an daou ziskib kement-se, ha mond da heul Jezuz. 38 Distrei a reas Jezuz outo, hag en eur weled e oant o tond d’e heul, e lavaras :\n— « Petra emaoh o klask ? »\nRespont a rejont dezañ :\n— « Rabbi ! (da lavared eo : Mestr), e peleh emaout o chom ? »\n39 Lavared a reas dezo :\n— « Deuit ha gwelit ».\nMond a rejont gantañ hag e weljont e peleh e oa o chom, hag e chomjont gantañ en deiz-se. War-dro peder eur e oa.\n40 Bez’ e oa Andre, breur Simon-Pèr, unan euz an daou ziskib o-doa klevet Yann-Vadezour, hag eet neuze da heul Jezuz.\n41 En em gaoud a reas da genta gand Simon e vreur, hag e lavaras dezañ :\n— « Kavet on-eus ar Mesiaz (da lavared eo : ar Hrist). 42 Hag e kasas anezañ da gaoud Jezuz. O veza sellet outañ, e lavaras Jezuz :\n— « Te eo Simon, mab da Yann ; bez’ e vo « Kefaz » da ano (da lavared eo : Pèr).


Keleier Archives - Kelenn\nHome Dielloù Keleier\nGant ar Master MEEF-EBI (Métiers de l’Enseignement, de l’Éducation et de la Formation – Enseignement Bilingue Immersif) kinniget e Kemper gant Ensavadur Meur ar Stummañ Kelenn e c’helloc’h kelenn en unan eus ar 46 skol Diwan. Un nebeud plasoù a chom e Master 1 evit ar bloavezh skol 2022-2023. Un…\nKenderc'hel al lennadenn"Stummadur Master MEEF-EBI"\nChom a ra plasoù evit ar stummadur vrezhoneg 2022-2023 ! Ur stummadur 9 miz “Deskiñ brezhoneg evit micherioù ar c’helenn er skolioù divyezhek” Eus an 8 a viz Gwengolo 2022 d’ar 26 a viz Mae 2023 e Kelenn e Kemper. Deskiñ hag en emvarrekaat war ar brezhoneg da gelenn danvezioù…\nKenderc'hel al lennadenn"Stummadur vrezhoneg"\nUr c’henemglev diazez evit stummadur kelennerien ar skolioù dre soubidigezh ar yezhoù rannvro zo bet sinet d’ar Gwener 13 a viz Mae e Pariz etre rouedad an INSPÉ hag an ISLRF.\nKenderc'hel al lennadenn"Kemennadenn an ISLRF"\nTro stajiadezed Kelenn da zougen ar vastez evit ar Redadeg 2022. Trugarez dezho da vezañ redet en anv Kelenn.\nKenderc'hel al lennadenn"Redadeg ar stajiadezed"\nKemer a raio perzh Kelenn hag ar stajidi er Redadeg d’ar Meurzh 24 a viz Mae e Kemper. Tro 08h56 – km 891 (Ludugris – hent Pont An Abad). Deuit da redek ganeomp ! Bezit war al lec’h ur c’hard eur a-raok e Ludugris. Plan\nKenderc'hel al lennadenn"Ar Redadeg 2022"\nEnrollet ez eus bet un abadenn e brezhoneg diwar-benn an ognon war Radio Ribin gant ar strollad stajidi « Deskiñ brezhoneg » asambles gant o stummerez Anjela. Klevout a reer displegadurioù ar stajiadezed da c’houzout perak e oueler gant an ognon. Selaou an abadenn\nKenderc'hel al lennadenn"Radio Ribin"\n« Deskiñ brezhoneg evit micherioù ar c’helenn er skolioù divyezhek » Eus an 8 a viz Gwengolo 2022 d’ar 26 a viz mae 2023 e KELENN e Kemper. An enskrivadurioù zo digor evit ar stummadur vrezhoneg 2022-2023 ! Deskiñ hag en emvarrekaat war ar brezhoneg da gelenn danvezioù skol e…\nKenderc'hel al lennadenn"Stummadur 9 miz"\nDorioù digor 2022\nDORIOÙ DIGOR d’ar Sadorn 5 a viz C’hwevrer etre 10:00 ha 12:00 e kreizenn kreizenn stummañ Kelenn e Kemper. Kinnig ar stummadurioù liesseurt : – BREZHONEG dindan 9 miz evit micherioù ar c’helenn divyezhek (AVS, ATSEM, kelenner)– MASTER MEEF kentañ derez DIWAN– KELENNER eil derez DIWAN. Pennadoù : Penhars infos…\nKenderc'hel al lennadenn"Dorioù digor 2022"\nGwellañ hetoù evit ar bloavezh 2022 !\nKenderc'hel al lennadenn"Hetoù 2022"\nKard eur lenn\nGraet o deus ar stajidi ur c’hard eur lenn hiniennel da-geñver ar prantad aozet gant akademiezh Roazhon e pep skol evit broudañ ar skolidi da gaout plijadur o lenn traoù liesseurt.Un emgav gant al lenn hag a vo lakaet dezho bep trimiziad !\nKenderc'hel al lennadenn"Kard eur lenn"


Emission Sinema : Le maître est l'enfant\nEmission Sinema - Episode diffusé le 20.10.2017\nSIN-171020-LE MAÎTRE EST L'ENFANT.docx\nUn teulfilm sevenet gant : Alexandre Mourot (2017- 1e30).\nMaria Montessori e oa bet hanw anezhi pa oan e skol normal Gwened. Prezantet e oa bet dimp ar bedagogourion vrudet un tamm, re na oa ket ar pezh a gennigent tre evel ar pezh a veze an deskadurezh-stad kustum da lakaad evel patrom da gelenn. Klevet hor boa komz a Célestin Freinet hag a Varia Montessori enta. Mez ne oa ket bet an tamm kaoz-se nemed un alberz hebkén a draoù na oant ket evidimp, traoù re bell a-zoc'h ar pezh a c'helle danvez mistri-skol eveldimp-ni boud gouest d'ober kredabl. Ouzhpenn-se, mar ne oa ket hanw ha pedagogiezh Célestin Freinet un dra estren-kàer (rag klevet hor boa komz a skolaerion ag ar Morbihan hag a heulïe e vod-ober), ne oamp ket bet tomm-braz douzh kennigoù Montessori marse ive abalamour ma oa ur vaouez. Ha ni, e skol normal ar baotred, ne welemp ket an traoù gant daoulagad ar merc'hed memestra, na petra 'ta !\nMarse e oa re abred. Rag Maria Montessori ive he doa kroget gant ur mod klasel d'ober skol. Mez gras d'he spered lemm tuet douzh an deskamant just a-walc'h, e oa daet soñj dezhi a fesonoù arall d'ober war-dro ar vugaligoù, diwar selled pizh douzh ar pezh a rae he bugale-hi er gêr. Liez e vez evel-se e ta an ide d'an den ha setu kemmet fas ar bed. Soñjet e Newton hag e aval !\nRag petra zo a-dreñv pedagogiezh Maria Montessori ? Hi he-doa remerket e klaske ar vugale ober traoù, hag adal o bloazioù kentañ, o mizioù kentañ zokén. Evid-se n'o dez ket dober ag ar vrazarded, peurliesañ. Selled a raont douzh ar bed tro-dro dezhe, selled a raont pell meur a wezh, ha klask a raont touchañ en traoù ha c'hoari gante kentizh ha ma c'hellont. Pa vez lâret c'hoari n'eo ket tamm ebed evel ma komprenomp ar ger-se evidimp. Evid an dud vraz mah omp e kas ar ger c'hoari d'an dudi, d'an amzer vak, d'ar momantoù ma ne labouromp ket. Evid ar vugale ema an c'hoari o mod da voud er bed, o mod da zizoloiñ o endro tost. Hag ar pezh a zo a-dreñv an c'hoant-se zo lakaad un dra da greskaad. Ha pezh tra ? O gouested personel da voud mestr war an traoù. Setu aze motor c'hoant brasaad ha kreskaad ar vugaligoù : o c'hoant da voud emren.\nGoude boud sellet ha sellet a-dost douzh modoù ober ar re vihan, e oa daet Maria Montessori da gompren ar pezh a rankehe d'ur skol respetuz ag o fersonelezh kennig dezhe. Savet he doa ur yuc'h c'hoarioù ha stalieroù a beb sort evid ar c'hlasoù, a-live gant oad ar skolidi evel-just. Heb leuskel domani ebed a-gostez, pe dost : c'hoari gant dour, gant ar mekanik, alejañ boued simpl, ober war-dro an douar er jardin, heb ankouaad kontiñ, lenn, skriv ha m'oar-me c'hoazh. Ar pal : leuskel ar vugale da voud emren muioc'h-mui, hervez o c'hoant, o lusk dezhe o-hunan. Ha klask a ra ar film-se hon lakaad da gompren e vehe un dra vad d'ar skolioù a hiziw moned da glask un tamm awen e-tal tud Montessori, un 2500 bennag a skolaerion er Frañs.\nMez daomp pelloc'h. Ema toud an dud akord, ha n'eo ket re Montessori hebkén, evid lakaad bugale ar skol-vamm da voud emren, emrennoc'h-emren zokén. Ne gavit ket drol neuze gweled ar stadoù, ha n'eus ket dober a voned pell, rac'hwizañ d'ar poblañsoù goulenn diouzh o zu o emrenerezh ?\nAze eh eus peadra da soñjal e vourr hon politikerion reniñ, n'eo ket war ur boblad brazarded, ken emren evel bugale ar skolioù-mamm d'an nebeutañ, mez kentoc'h war tud sujet-braz ha sentuz douzh lezennoù graet evid o mad, en desped dezhe meur a wezh.\nJean-Claude Le Ruyet.20171012b.234F.


Nozvezh Wadek - Wikipedia\nNozvezh Wadek (Noite Sangrenta e portugaleg) a vez graet eus an darvoudoù feuls a c'hoarvezas e Lisboa (kêr-benn Portugal) en nozvezh an 19 a viz Here 1921.\nAbaoe ar 5 a viz Here 1910 e oa Kentañ Republik Portugal o ren war ar vro. Distabil a-walc'h e oa ar renad ma'z eas an traoù war washaat goude ar Brezel-bed kentañ : tri gouarnamant warn-ugent entre 1920 ha 1926 ! Dilennet e oa bet António José de Almeida da brezidant d'ar 6 a viz Eost 1919 hag e penn ar gouarnamant en devoa anvet ar milour Liberato Pinto d'an 30 a viz Du 1920 (ha ministr an Diabarzh, ar Verdeadurezh hag an Arc'hant war un dro, kement hag ober).\nNe badas ket gwall bell e gefridi dre ma tilezas e holl gargoù d'an 2 a viz Meurzh 1921, hag eñ erlec'hiet gant Bernardino Machado. Nebeut amzer war-lerc'h e kollas e garg a gomandant strollad-meur ar Guarda Nacional Republicana (GNR) ivez, bet rebechet e zisentidigezh ouzh ar gouarnamant nevez dezhañ kement hag e rendaeloù ouzh ar politikerezh anezhañ. Kondaonet e voe da vezañ toullbac'het ur bloavezh-pad ha kadarnaet ar c'hastiz d'an 21 a viz Gwengolo.\nNe voe ket ar c'horonal Manuel Maria Coelho evit gouzañv muioc'h hag a-gevret gant ofiserien 'zo eus ar GNR — Camilo de Oliveira ha Cortês dos Santos — hag ar c'habiten korvetenn Procópio de Freitas e roas lañs d'an emsavadeg d'an 19 a viz Here da noz. Skrapet ha kaset da Arsanailh Lisboa e voe muntret eno António Granjo, bet e penn ar gouarnamant (21 a viz Genver-8 a viz Meurzh ha 19 a viz Gouere-20 a viz Du 1920). War-bouez ur gamionetenn hag a dreuzas nozvezh Lisboa e voe skrapet ha drouklazhet pennoù bras all, en o zouez :\nar c'homandant José Carlos da Maia, bet ministr ar Verdeadurezh e-pad tri mizvezh e 1918,\nar c'horonal Botelho de Vasconcelos,\nar c'homandant Machado Santos, bet ur roll pouezus en taol-stad aozet gant Strollad Republikan Portugal d'ar 5 a viz Here 1910.\nAnvet e voe Manuel Maria Coelho e penn ar gouarnamant, ur garg ha ne zeuas a-benn da zerc'hel nemet betek ar 5 a viz Du 1921 ! Padal, ne zistroas ket ar peoc'h er vro ha chom a reas bev-mat an difreterezh enni, o tiougan bloavezhioù diwezhañ Kentañ Republik Portugal...\nAdtapet diwar « https://br.wikipedia.org/w/index.php?title=Nozvezh_Wadek&oldid=1773004 »\nKemmoù diwezhañ degaset d'ar bajenn-mañ d'an 19 Her 2017, da 06:58.


Sellout ouzh ar pennad Nest.\nNest ferch Rhys (war-dro 1085 – marvet a-raok 1136 ; fl. 1100-1120) a oa ur briñsez eus rouantelezh Deheubarth brudet he c'hened. Merc'h e oa d'ar roue Rhys ap Tewdwr ha d'e wreg Gwladys verch Rhiwallon.\nWar-lerc'h marv he zad e 1093, e voe aloubet Deheubarth gant an Normaned hag ar roue norman Herri Iañ a Vro-Saoz a embannas bout he gwarezer. Ur mab he doe Nest eus e berzh, Henry FitzRoy. E 1100 e c'hoantaas Henry dimeziñ anezhi da unan eus e varc'heien, Gerald Windsor, anvet gantañ da aotrou Penfro. Pevar bugel o doe Nest ha Gerald :\nWilliam FitzGerald (marvet e 1173)\nMaurice FitzGerald, aotrou Lanstephen (marvet e 1177)\nDavid FitzGerald, arc'hdiagon Cardigan hag eskob Tiddewi,\nAngharad a Windsor\nDa Nedeleg 1109, e oa Nest hag he gwaz o tegemer he c'henderv Owain ap Cadwgan, mab da Cadwgan ap Bleddyn, priñs Powys. Ken bamet e voe Owain gant koantiz Nest ma'z eas da argadiñ kastell Cenarth Bychan gant pemzek gwaz, ma skrapas Nest, ha ma kasas ar wreg hag he bugale gantañ. Diwezhatoc'h e kasas ar vugale en-dro d'o zad.\nDiwar an dro-se e voe graet Helen a Gembre anezhi abalamour d'ar brezel a voe da-heul an darvoudoù-se. Daou vab a voe ganet gant Nest diwar Owain, Llywelyn hag Einion, ha neuze e voe kaset en-dro d'he gwaz.\nPa varvas he fried e voe karet gant Stephen, konestabl Cardigan, he devoe ur mab all digantañ, Robert Fitz-Stephen.\nMerc'h Nest, Angharad, a voe mamm d'an eskob ha skrivagner Gerald a Gembre. He mibien Maurice ha Robert a eas da vrezeliñ da Iwerzhon gant Strongbow; mervel a eure Robert e 1182.\nN'eo ket un anv roet kenañ d'ar merc'hed, abalamour da vuhez diroll, hervez kredennoù strizh ar brotestantiezh kembreat, ar briñsez Nest.\nAdtapet diwar « https://br.wikipedia.org/w/index.php?title=Nest_ferch_Rhys&oldid=1982806 »\nKemmoù diwezhañ degaset d'ar bajenn-mañ d'an 27 Meu 2022, da 14:33.


Repuidi Bro-Spagn e Breizh (1937-1940) | Becedia\nRepuidi Bro-Spagn e Breizh (1937-1940)\nAozer : Isabelle Le Boulanger / Gouere 2021\nEtre 1937 ha 1939 e teuas 210 000 a Spagnoliz da glask repu e Breizh, kuit a c’houzañv eus ar brezel diabarzh a rae e reuz en o bro. Penaos e oant bet degemeret ? Penaos e oant lojet ? Pe re a oa bet emzalc’hioù ar Vretoned en o c’heñver ?\nPenaos e oa repuidi Bro-Spagn en em gavet e Breizh ?\nDa heul an taol-lamm bet roet d’ar Stad gant ar jeneral Franco d’ar 17 a viz gouere 1936 e voe kaset e reuz gant ur brezel diabarzh eus ar c’hrisañ e Bro-Spagn tri bloavezh-pad, keit ha ma talas ar Republikaned ouzh ar vroadelourien. Ken feuls e oa an emgannoù ken e tec’has miliadoù a Spagnoliz war-zu Bro-Frañs. Dre daou lanvad bras e tegouezhas ar repuidi-se en tu all d’ar Pirineoù. Euskariz hag Asturianiz a voe ar re gentañ en nevez-hañv 1937. O tec’hout dre ar mor e teuas ar Spagnoliz da vezañ kentañ boat-people an XXvet kantved, pell a-raok reoù Gevred Azia e fin ar bloavezhioù 1970. 120 000 a Spagnoliz an hini a zegouezhas evel-se e kement porzh aodoù Bro-Frañs ar Meurvor Atlantel. Da 45 departamant e voe roet urzh d’o degemer, pemp departamant Breizh en o zouez e lec’h e voe degemeret 4 500 anezhe.\nE deroù ar bloavezh 1939 e tirollas an eil lanvad, hini ar Retirada, da lâret eo tec’hadeg veur ar Republikaned diouzh ar sponterezh hag al lazhadegoù kaset gant ar frankisted. 480 000 a Spagnoliz an hini a dreuzas ar Pireneoù war o zreid e-korf dek devezh dindan an erc’h hag ar bombezadegoù dibaouez. 77 departamant a voe lakaet war-ziwall gant ar Stad c’hall tapet berr evit degemer ar repuidi-se. 15 000 dioute a voe degemeret e Breizh a-bezh en ur ober ur sizhunvezh nemetken : merc’hed ha bugale dreistholl hag un nebeud gwersed mac’hagnet pe re gozh evit mont d’an emgann.\nBetek he fenn uhelañ e oa prederiet ar Stad gant degemer ar Spagnoliz, evit abegoù surentez paneveken. Karget e voe ar brefeded d’en aozañ evel ma karent pa ne oa nemet un urzh dre vras digant ministr an Diabarzh : degemer ar repuidi ar gwellañ ma c’halled, kuit a zispign en tu all d’ar yalc’hadoù bet termenet evit en ober hag o tiwall koulz yec’hed ha surentez an holl.\nRenabliñ ar pourpezioù e lec’h ma c’helled degemer ar repuidi a voe kentañ kefridi ar brefeded, o kregiñ gant savadurioù an departamantoù, digoust ha aezet o merañ hag o diwall. Neuze e voe goulennet digant ar c’homunioù degemer repuidi d’o zro. Er c’hêrioù e respontas ar maerioù diouzh liv politikel pep hini anezhe, da lâret eo, dre vras, e nac’he reoù an tu dehou tra ma chome ar radikaled hag ar radikaled-sokialourien o revrioù etre div gador. Gant maerioù an tu kleiz avat e voent degemeret kerkent. War ar maez ne oa ket gwall brederiet ar maerioù gant ar politikerezh etrevroadel : pell e oa brezel Spagn diouzh toull o dor, ouzhpenn an diouer a savadurioù diac’hub eno.\nEvit a selle ouzh ar yec’hedoniezh, diouzh Emglev etrevraodel 1926, e voe c’hwennet ha vaksinet an holl repuidi diouzh ar vrec’h pa dreuzjont an harzoù, sparlet e vezent daou-ugent devezh-pad kerkent ha degouezhet en departamant merket dezhe, ha kaset d’an ospital ma tiskoueze ur c’hleñved-red pe unan grevus bezañ krog enne. Eno e veze taolet pled oute bemdez hag a-dost gant medisined kent reiñ aotre dezhe da vont er-maez. Dindan evezh e oant ingal, kerkent ha treuzet ar vevenn gante, lakaet splann dezhe e oant war var bezañ taolet d’o bro en-dro ma tegouezhje gante disentiñ. Evite da sentiñ d’an urzhioù ne vezent ket aotreet da vont na da zont e Bro Frañs evel ma karent avat. Merket e veze un annez dezhe e komun pe gomun ha berziet e oa dezhe he c’huitaat anez kaout un aotre digant ar prefed. Dre ret e veze kaset kelou da gomiser ar polis ma tegouezhe an disterañ tra hag a lakae repuidi e kaoz.\nChom a reas repuidi 1937 e Bro-Frañs betek miz here. Neuze e voe roet urzh gant ar gouarnamant d’o c’has holl da Vro spagn en-dro war zigarez e kouste re ger o degemer. Mont a reas an holl Spagnoliz war o c’hiz eta, dezhe da choaz en em lakaat a-du gant ar vroadelourien pe gant ar republikaned. War-lerc’h ar Retirada, adalek miz ebrel 1939, e kasas ar gouarnamant ar repuidi all war o c’hiz ar buanañ ma c’halle war zigarez e oa echu ar brezel. Ne voe aotreet da chom e Bro Frañs nemet ar repuidi a c’helle prouiñ e oa o buhez en arvar ma tistrojent da Vro Spagn. Dre kelc’hlizher ar 5 a viz mae 1939 avat e voe berziet an advroañ dre ret gant Albert Sarrraut. En hañv 1939, bep ma tostae ur brezel all, en em gavas spered ar brefeded sammet gant raktres degemer repuidi da zont Biz Bro-Frañs. Neuze e savas mall enne kaout un dizober eus ar Spagnoliz, ha taeroc’h-taerañ e voe broudet ar re-mañ da zistreiñ d’o bro.\nPa sonnas kleier ar brezel e komprenas ar gouarnamant peseurt gounid a c’helle tennañ eus repuidi Bro-Spagn, danvez labourerien marc’had-mat anezhe. Statud reoliek an estrañjourien o vevañ e Bro-Frañs a oa hiviziken hini ar re a oa c’hoazh en tu-mañ d’ar Pirineoù, ha klasket e veze o mirout gant ar memes re a lakae an hu warne kentoc’h. E Breizh e chome ur c’hant bennak a verc’hed, a vugale hag a gozhidi war gont ar Stad pa voe serret ar c’hampoù da vat d’ar 1añ a viz even 1940. Tapet e oa bet gant an holl re all kavout fred, kuit a vezañ skatzhet. Ha int ha mont gant hent hir ha skosennek an envroelerezh gall. Buan e voe ankouaet gant an dud harlu ar Spagnoliz e Breizh kerkent ha degouezhet amañ repuidi Biz Bro-Frañs e 1939 hag e 1940.\ndoktorez war an Istor a-vremañ, kelennerez ha klaskerez stag ouzh Kreizenn klaskerezh war Vreizh hag ar broioù keltiek e Brest. Plediñ a ra-hi gant speredennoù Breizh en amzer a-vremañ.\nCité ouvrière Rahuel, 119 avenue de la Libération (Combourg)


Apocalipsis 13 CCO - Gángˉguɨ jóˈˋ dséeˉ i̱ - Bible Gateway\nApocalipsis 13 Chinanteco de Comaltepec (CCO)\nGángˉguɨ jóˈˋ dséeˉ i̱ ˈlɨngˈˆ\n13 Jo̱ mɨ˜ cangɨ́ˋ e jo̱ —jíngˈˉ Juan— camóˉguɨ́ɨ e cagüɨˈɨ́ɨˊ jee˜ é̱ˈˋ jmɨñíˈˆ jaangˋ jóˈˋ dséeˉ, jo̱ guiéˉ mogui˜reˈ tíiˊ jo̱guɨ dsi˜ guíˉ fíˆreˈ cajo̱. Jo̱ laco̱o̱ˋ laco̱o̱ˋ e fíˆreˈ do téeˈ˜ jmacó̱ˋ lɨ́ˈˆ corona, jo̱guɨ e fɨˊ laco̱o̱ˋ mogui˜reˈ do tó̱o̱ˋ júuˆ e gaˋ e jmineangˈˆ Fidiéeˇ. 2 Jo̱ i̱ jóˈˋ dséeˉ i̱ camánˉn do jnéemˉbreˈ la jnéengˉ jaangˋ ieˈˋ i̱ siiˋ leopardo; jo̱guɨ tɨɨˉreˈ lɨ́ɨbˊjiʉ la lɨ́ɨˊ tɨɨˉ jóˈˋ i̱ siiˋ oso, jo̱guɨ moˈooˉreˈ lɨ́ɨˊ la lɨ́ɨˊ moˈooˉ ieˈˋ. Jo̱ i̱ jóˈˋ guiéˉ mogui˜ laˈuii˜ do cacuøˈˊbreˈ i̱ jóˈˋ dséeˉ do lají̱i̱ˈ˜ e bíˋ quiáaˉreˈ jo̱guɨ lají̱i̱ˈ˜ é̱e̱ˆ lɨ˜ guiing˜neˈ, jo̱guɨ cacuøˈˊre fɨˊ e quiʉiñˈˊ do ta˜. 3 Jo̱ co̱o̱ˋ mogui˜ i̱ jóˈˋ dséeˉ do jnéengˉ lafaˈ e sɨcuɨ́ˈˋ e joˋ tó̱o̱ˋ jmɨɨ˜ nijíingˉ mɨ́ɨˊ; jo̱ dsʉˈ caˈlóobˉ e lɨ˜ sɨcuɨ́ˈˋ quiáaˉreˈ do, jo̱baˈ lajɨɨmˋ dseaˋ jmɨgüíˋ eáamˊ cangogáˋ dsíirˊ jo̱ lajɨɨmˋ dseaˋ casíñˈˉ uii˜ quiáˈˉ i̱ jóˈˋ dséeˉ do. 4 Jo̱ cajmifémˈˊ dseaˋ i̱ jóˈˋ guiéˉ mogui˜ laˈuii˜ do dsʉco̱ˈ cacuøˈˊbreˈ i̱ jóˈˋ dséeˉ do fɨˊ e quiʉiñˈˊ do ta˜, jo̱ cajmifémˈˊbɨ dseaˋ i̱ jóˈˋ dséeˉ do cajo̱, jo̱ lalab casɨ́ˈˉreiñˈ:\n—Joˋ jiéˈˋ lɨ˜ seengˋ jaangˋguɨ laco̱ˈ i̱ jóˈˋ dséeˉ la, jo̱ jí̱i̱ˈ˜ jaangˋ jaˋ i̱i̱ˋ quɨ́ɨˈ˜ jmɨɨ˜ e nilíˈˋ i̱ jóˈˋ dséeˉ do mɨ˜ i̱i̱ˋ nitíngˉ có̱o̱ˈ˜reˈ.\n5 Jo̱guɨ cangɨ́ɨmˋbɨ i̱ jóˈˋ dséeˉ do fɨˊ e niféˈˋreˈ júuˆ róoˉ jo̱guɨ jaléˈˋ júuˆ gaˋ uii˜ e ˈníˈˋ níingˉneˈ Fidiéeˇ, jo̱guɨ cangɨ́ɨngˋbɨreˈ fɨˊ cajo̱ e niquiʉ́ˈˉreˈ ta˜ lajeeˇ tu̱lóˉ dsiˊ gángˉ sɨˈˋ. 6 Jo̱ lajo̱b cajméeˋreˈ; caféˈˋbreˈ júuˆ gaˋ uii˜ quiáˈˉ Fidiéeˇ có̱o̱ˈ˜guɨ fɨˊ lɨ˜ guiing˜ dseaˋ do, jo̱ caféˈˋbɨreˈ júuˆ gaˋ cajo̱ uii˜ quiáˈˉ jaléngˈˋ i̱ neáangˊ fɨˊ ñifɨ́ˉ. 7 Jo̱guɨ cangɨ́ɨmˋbreˈ fɨˊ cajo̱ e nijméˉreˈ ˈniiˋ có̱o̱ˈ˜ jaléngˈˋ dseaˋ i̱ lɨ́ɨngˊ dseaˋ quiáˈˉ Fidiéeˇ cartɨˊ nilíˈˋbreˈ jaléngˈˋ i̱ dseaˋ íˋ; jo̱ dseángˈˉ i̱ jóˈˋ dséeˉ dobingˈ i̱ quiʉˈˊ ta˜ lɨ́ˈˆ doñiˊ i̱i̱ˋ dseaˋ i̱ seengˋ fɨˊ fɨɨˋ cóoˈ˜ o̱si fɨˊ fɨɨˋ píˈˆ é o̱si lɨ́ˈˆ doñiˊ eeˋ jmíiˊ e féˈˋ dseaˋ é. 8 Jo̱ i̱ fɨ́ɨmˊ dseaˋ i̱ seengˋ fɨˊ ni˜ guóoˈ˜ uǿˉ jmɨgüíˋ nijmiféiñˈˊ i̱ jóˈˋ dséeˉ do, dsʉˈ nijméˉ lajo̱ lajaléngˈˋ i̱ dseaˋ i̱ jaˋ sɨjnéengˉ fɨˊ ni˜ jiˋ latɨˊ mɨ˜ catɨro̱o̱ˇ jmɨgüíˋ e fɨˊ lɨ˜ taang˜ jaléngˈˋ dseaˋ i̱ nɨsɨguángˈˋ quiáˈˉ i̱ Joˈseˈˋ Jiuung˜ do i̱ cajúngˉ fɨˊ dseˈˋ crúuˆ.\n9 Jo̱ i̱i̱ˋ ˈnʉ́ˈˋ seaˋ loguáˆnaˈ, jo̱baˈ nʉ́ʉˉnaˈ jaléˈˋ e júuˆ na:\n10 Jo̱ jaléngˈˋ dseaˋ i̱ nɨsɨˈíingˆ quiáˈˉ Fidiéeˇ e nidsilíiñˋ fɨˊ ˈnʉñíˆ,\njo̱baˈ fɨˊ ˈnʉñíbˆ nidsilíiñˋ;\njo̱guɨ jaléngˈˋ dseaˋ i̱ nɨsɨˈíingˆ quiáˈˉ dseaˋ do e nijngaˈˉ dseaˋ quiáˈrˉ,\njo̱ lajo̱b nijméˉ Fidiéeˇ e nijúuiñˈˉ do cajo̱ lɨ́ˈˆ laco̱ˈguɨ có̱o̱ˈ˜ e jngangˈˊ dseaˋ rúiñˈˋ.\nJo̱ uíiˈ˜ có̱o̱ˈ˜ jaléˈˋ e na, jo̱baˈ jaléngˈˋ dseaˋ i̱ nɨlɨ́ɨngˊ dseaˋ quiáˈˉ Dseaˋ Jmáangˉ ˈnéˉ teáaiñˉ teáˋ có̱o̱ˈ˜ júuˆ quiáˈˉ Fidiéeˇ jo̱guɨ e jaˋ nilɨtúngˉ dsíirˊ có̱o̱ˈ˜ e júuˆ jo̱.\n11 Jo̱ mɨ˜ cangɨ́ˋ e jo̱ —jíngˈˉ Juan— camánˉn jaangˋguɨ jóˈˋ dséeˉ i̱ ˈlɨngˈˆ, jo̱ i̱ jóˈˋ íˋ cagüɨˈɨ́ɨˊreˈ fɨˊ guóoˈ˜ uǿˆ. Jo̱ dsi˜ tú̱ˉ fíˆreˈ e lɨ́ɨˊjiʉ la lɨ́ɨˊ fíˆ jaangˋ joˈseˈˋ jiuung˜, dsʉˈ féˈˋreˈ laco̱ˈ féˈˋ i̱ jóˈˋ guiéˉ mogui˜ laˈuii˜ do. 12 Jo̱ i̱ jóˈˋ dséeˉ la i̱ cagüɨˈɨ́ɨˊ fɨˊ ni˜ guóoˈ˜ uǿˉ seabˋ fɨˊ quiáaˉreˈ fɨˊ quiniˇ i̱ jóˈˋ dséeˉ laˈuii˜ do e quiʉˈˊreˈ ta˜, jo̱ cajméeˋreˈ e lajɨɨmˋ dseaˋ seengˋ fɨˊ ni˜ guóoˈ˜ uǿˉ jmɨgüíˋ cajmiféiñˈˊ i̱ jóˈˋ dséeˉ i̱ laˈuii˜ do i̱ lamɨ˜ jnéengˉ dseángˈˉ e sɨcuɨ́ngˈˋneˈ e la huɨ́ɨngˊ e joˋ nijíingˉ mɨ́ɨˊ, dsʉˈ caˈláamˉtu̱reˈ. 13 Jo̱ i̱ jóˈˋ dséeˉ do i̱ cagüɨˈɨ́ɨˊ fɨˊ guóoˈ˜ uǿˉ quɨ́ɨˈ˜breˈ jmɨɨ˜ e jmóoˋreˈ jaléˈˋ e li˜ e dsigáˋ dsíiˊ dseaˋ, co̱ˈ líˈˋbreˈ e nijméˉreˈ e nijiʉ́ˈˋ jɨˋ fɨˊ yʉ́ˈˆ jmɨgüíˋ jo̱ nisojiʉ́ˈˋ fɨˊ ni˜ guóoˈ˜ uǿˉ dseángˈˉ laco̱ˈ la níˋ dseaˋ lana. 14 Jo̱ có̱o̱ˈ˜ jaléˈˋ e li˜ e jmóoˋreˈ do fɨˊ quiniˇ i̱ jóˈˋ dséeˉ laˈuii˜ do cajmɨgǿøngˋneˈ jaléngˈˋ dseaˋ seengˋ fɨˊ ni˜ guóoˈ˜ uǿˉ, jo̱ caquiʉˈˊreˈ ta˜ e calɨ́ngˉ jaangˋ diée˜ dseaˋ guóoˈ˜ quiáˈˉ i̱ jóˈˋ dséeˉ laˈuii˜ do i̱ sɨcuɨ́ngˈˋ lahuɨ́ɨngˊ có̱o̱ˈ˜ ñisʉ̱ˈˋ e jaˋ mɨ́ɨˊ nijíingˉ quiáaˉreˈ, dsʉˈ caˈláamˉbreˈ. 15 Jo̱ i̱ jóˈˋ dséeˉ i̱ cagüɨˈɨ́ɨˊ fɨˊ ni˜ guóoˈ˜ uǿˉ do cangɨ́ɨngˋneˈ e quɨ́ɨˈ˜reˈ jmɨɨ˜ e nijméˉreˈ e jí̱ˈˋ i̱ diée˜ dseaˋ guóoˈ˜ quiáˈˉ i̱ jóˈˋ dséeˉ i̱ laˈuii˜ do e laco̱ˈ i̱ diée˜ do líˈˋbreˈ e niféˈrˋ jo̱guɨ e nijmérˉ e nijúungˉ jaléngˈˋ dseaˋ i̱ jaˋ nijmiféngˈˊ írˋ. 16 Lajo̱bɨ cajo̱ cajméerˋ e co̱o̱ˋ guiˈnábˈˆ nité̱ˉ dseaˋ co̱o̱ˋ e li˜ fɨˊ guóorˋ dséeˊ o̱si fɨˊ guiaquíirˊ é, na i̱ leˈeáangˆ jo̱guɨ na i̱ cǿøngˈ˜, na i̱ tiñíingˉ jo̱guɨ na i̱ seaˋ cuuˉ, na jaléngˈˋ dseaˋ i̱ sɨlaangˇ jo̱guɨ na jaléngˈˋ dseaˋ i̱ sɨˈnɨɨngˇ i̱ jmóoˋ ta˜ táˈˉ jmóoˋ quiáˈˉ dseaˋ. 17 Jo̱ jí̱i̱ˈ˜ jaangˋ dseaˋ cuǿøngˋ eeˋ líˋ lárˉ o̱ˈguɨ eeˋ líˋ ˈnɨ́rˉ song jaˋ quie̱rˊ e li˜ do o̱ˈguɨ táaiñˋ e júuˆ quiáˈˉ i̱ jóˈˋ dséeˉ laˈuii˜ do o̱si e número quiáˈˉ jial siiñˈˋ do é.\n18 Jo̱ ˈnéˉ dseángˈˉ e tɨɨmˋ dseaˋ e laco̱ˈ ningáiñˈˋ e júuˆ la; jo̱ i̱ dseaˋ i̱ ngángˈˋ do, áamˋbre íˈˋ e˜ número quiáˈˉ i̱ jóˈˋ dséeˉ laˈuii˜ do, jo̱ e jo̱b número quiáˈˉ dseaˋ jmɨgüíˋ, jo̱ e número jo̱ lɨ́ɨˊ seiscientos sesenta y seis.


Karront Sant-Jakez – Radio Kerne\nPegen tomm eo an amzer war-c’horre Merc’her ? Petra eo un asteroidenn ? Pet galaksienn a c’haller gwelet en oabl ? Pegeit zo deus an Douar d’al Loar ? Mont a raimp da veajiñ dre Garront Sant-Jakez ha pelloc’h c’hoazh bep sizhunvezh, asambles gant Dominique Merrien ha Benjamin Bouard, evit deskiñ sekrejoù an neñvoù !\nMa ‘g oc’h intereset gant ar stered hag ar steredegoù ‘zo ur bern traoù a c’hallo sikour ac’hanoc’h ma peus c’hoant : kartennoù deus an oabl pe c’hoazh maeziantoù (lojisieloù), war Internet peotramant war an telefonoù-chakod. Dominique Merrien zo c’hoazh asambles gant Benjamin Bouard.\nEizh steredeg ha pevar-ugent a c’haller gwelet en oabl etre tout, evel ma oa bet lâret deoc’h gant Dominique Merrien ha Benjamin Bouard er c’hronikennoù all : lod a c’haller gwelet mad-tre amañ, ha lod all ne vênt ket gwelet tamm ebet ac’hann. Ha ma n’oc’h ket boaz, anveout ar stered hag ar steredegoù a c’hall bezañ diaes a-walc’h memestra. Dre voneur ‘vez kavet kartennoù deus ar steredegoù hag a c’hallo sikour ac’hanoc’h kalzig, ma peus c’hoant da sellet deuzouto ho-unan.\nSoñj ‘peus : eizh steredeg ha pevar-ugent a c’haller gwelet en oabl etre tout, met n’haller ket gwelet anezho tout amañ e Breizh evel-just ! Lod a vez gwelet mad-tre amañ, ha lod all a chomo kuzhet evidomp. Dav eo mont deus an tu all da c’houriz ar bed (« équateur » ma karit) evit kavout steredegoù all. Dominique Merrien en-dro, asambles gant Benjamin Bouard.


Masaied - Wikipedia\n(Adkaset eus Maasai)\nAr Vasaied (Maasai) a zo ur bobl eus Afrika ar Reter.\nO endro[kemmañ | kemmañ ar vammenn]\nBevañ a reont kentoc'h e menezioù hag e Kenya, en ul lec'h kentoc'h kuzhet gant kalz a blant. Ober a reont ur ront bras hag e savont tiez-bihan warnan. A-raok an noz e tapont al loened hag e lakont anezho barzh o zi, evit abegoù surentez ; al leon da skouer n'eo ket pell alies !\n* O boued hag o micher\nDebriñ a reont o saout ha kig o deñved. Dastum a reont kroc'hen o loened evit aozañ o dilhad. O bravigoù hag o c'hoarioù a zo graet gant eskern loened. Ar Vasaied o deus kalz a gudennoù paourantez,setu perak ne c'hellont ket prenañ kalz a draoù evito. Soñjal a reont en deus roet Doue dezho an holl loened ha douaroù er bed, setu pa wellont ur vuoc'h en ul lec'h bennak, e kredont eo evito.\nAr merc'hed a chom d'ober war dro o zi hag o bugale, al loened klañv ... Aozañ a reont bravigoù, dilhad gant kroc'hen al loened (goude-se e vez gwerzhet war ar marc'had evit gounit arc'hant ar familh) Nemet ar merc'hed a sav o tier. Evit ar Vasailed ar baotred a zo aotreet da zimeziñ meur a wech. Pa zeu ur gwaz, goude ur prantad amzer dremenet er maez eus ar familh evit chaseal, pe evit ar c'henwerzh, en-dro d'ar gêriadenn gant ar mennoz da adimeziñ, e vaouez kentañ eo hag e raio an ti evit an eil vaouez hag all ... An darn vrasañ eus ar baotred o deus war dro un dek gwreg bennak.\n* Ar baotred\nAraok 14 vloaz ar baotred a zo aotreed da chom gant o mamm pe da sikour anezho evit ober war dro al loened. Da 15 vloaz ez eus ur gouel evit lavar d'an dud hag eñ zo deuet ur morane (brezeler gant blev hir ha ruz) Ur sizhun goude ar fest, e vo ret dezho mont gant 4 faotr all memes oad, da chaseal pad 3 miz hep dont en dro d'o zi. Livet int gant tud ar gêriadenn : ur penn gwenn ha blev du zo ganto. Adalek devezh o distro ez vefe tu dezho dimeziñ gant ur plac'h. Ur paotr en deus war dro 25 bugel ha 10 gwreg.\n* An euredoù\nEvel e kalz a vroioù, ar gerent eo a choaz ar plac'h evit an eured. Met choaz a reont nemet merc'hed o mignoned, peogwir e vefe kalz re ger kemer ur plac'h hag a zeufe d'eus ur familh, dianavezet ... Dipitus-tre eo, met talvoudegezh ur plac'h a zo war dro 10 buoc'h, ha mont a ra betek 20 buoc'h evit ar re vravañ pe evit ar familhoù pinvidikañ.\nAdtapet diwar « https://br.wikipedia.org/w/index.php?title=Masaied&oldid=1609862 »\nKemmoù diwezhañ degaset d'ar bajenn-mañ d'an 5 Gen 2015, da 16:34.


Pajenn:Koñchennoù eus Bro ar Ster Aon.djvu/8 - Wikimammenn\nPajenn:Koñchennoù eus Bro ar Ster Aon.djvu/8\nzenn a veze skoazellet gantañ da geñver ar votadegou. Ha pa veze tremenet ar reuz a lakae ar politikerez da sevel e-touesk Bretoned hon tolead, e tistane da Yann ar Floc’h, hag ec’h adkroge da skriva, evit e genvroiz, ar c’hontadennou kaer-se am eus komzet anezo hag a lennoc’h bremaik el levr-mañ.\nHogen ouspenn eun dastumer pe aozer marvailhou e oa Yann ar Floc’h. Anaout a ran eur pez-c’hoari farsus, bet savet gantañ ha chomet diembann, « An trên marc’had-mat ». Savet en deus bet ivez eur romant, « An Divroet », bet embannet dre bennadou war ar « C’hourrier », adalek mezeven betek miz hen 1908, hag a gaver displeget ennañ chañsou mat ha fall eur paotr yaouank eus Pleiben, aet da foeta bro da Bariz ha d’an Amerik. Er romant-se, koulz hag e soniou, gwerziou ha barzonegou hor skrivagner, n’eus ken ano nemet eus ar garantez e dlefe ar Vretoned maga e-keñver o bro c’hinidik. Eur galv int d’ezo da veza feal d’o Breiz, d’o yez ha d’o c’hustumoù ha da veza difennourien kalonek ha gredus an herez deuet d’ezo a-berz o zadou.\nDaoust d’ezo da gaout an holl berziou mat-se, ha da veza savet brao ha frammet a-zoare, n’eo ar skridou-se, koulskoude, na gwelloc’h na falloc’h eget ar re a veze savet gant ar skrivagnerien vrezonek-all, d’ar mare-se. Hogen e-lec’h ma ’z eo en em ziskouezet Yann ar Floc’h eur mestr, eo war dachenn ar c’hontadennou. Eno edo en e vleud ha gouezet en deus teurnia dispar an traou burzudus en devoa da zibuna. N’eo ket ijin ha faltazi a rae diouer d’ezañ ha lemm hag ampart e veze e bluenn da liva taolennou ha da zisplega darvoudou.\nArabat soñjal, evelato, eo didalvoud ar pez en deus skrivet hor mignon, estreget e gontadennou. E varzonegou, o veza ma n’int ket stummet hervez an doare nevez de sevel gwerziou, ne vint ket prizet, marteze, gant barzed an amzer-vremañ. Ha, koulskoude, nag a nerz hag a vuhez en e werz kaer « Ar Re Unanet » :\nE miz here pemzek kant dek ha pevar-ugent,\nTud holl barreziou Kerne, dispont a oa en hent\nO kerzout war Garaez laeret gant eun treitour,\nGant an Tregeriad Leskoad, gwerzet d’an enebour…\nEvel eur gwir Vreton e kare Yann ar Floc’h Breiz, e vro. Hogen an tolead tosta d’e galon a oa korn-bro Pleiben, hep mar ebet. Hen diskouez a ra be wech ma kav an tu da gomz eus e barrez c’hinidik, ha neuze e ra fougasou ganti. N’he\nAdtapet diwar « https://br.wikisource.org/w/index.php?title=Pajenn:Koñchennoù_eus_Bro_ar_Ster_Aon.djvu/8&oldid=149549 »\nKemmoù diwezhañ degaset d'ar bajenn-mañ d'an 6 C'hwe 2019, da 14:56.


Sakochennoù marc’h-houarn ekologel – Le Rouquin qui roule\nSakochennoù marc’h-houarn ekologel\nSakochennoù marc’h-houarn « ekologel », petra zo kuzhet a-dreñv ar ger bras mañ ?\nEkonomiezh-kelc'h, hep lastez, fardet e Breizh, lâret e vo pep tra deoc’h 🧐\nUr priz just ?\nHep lastez ?\nUr zip torret ? Hop, er boubellenn… Goût a rit eo an industriezh gwiadoù unan e-touez ar re saotrusañ evit an hin hag an endro ? Evidomp eo paradoksel e kemer perzh ur dachenn ken yac’h hag ar velo er freuzoù-se 🤔\nEvit sevel hor sakochennoù « ekologel » e implijomp danvezioù gwelet evel lastez : kouezhajoù gwiad pe seier e fin vuhez da skouer. Al lastez-mañ a zeu da vezañ neuze dafarioù prizius. Ha bouklet eo boukl an ekonomiezh-kelc’h ! 🙌\nGrit anaoudegezh gant hor dibab abadennoù skingomz, teulfilmoù, hag all, hag all…\nKalz labour zo d’ober a-raok evit adimplij danvezioù a zeu eus an ekonomiezh-kelc’h. Artizanel eo hor produksion, fardet 100% e Breizh, personelaet pe diouzh ar moull.\nKlikit amañ evit gouzout hiroc’h\nPeseurt danvezioù ?\nEvit sevel sakochennoù marc’h-houarn ekologel e klaskomp danvezioù eus an ekonomiezh-kelc’h a vefe : dizintrus (gwarezet diouzh ar glav), solut ha skañv.\nO kemer e kont ar c’hriterioù-mañ, e klaskomp meur a sort danvezioù. Gallout a ra bezañ kouezhajoù gwiad eus an atelier-fardañ pe c’hoazh traoù e fin vuhez gant ur gwiad a chom e stad vat (mersi da danvezerezh Ti Récup’ !). Setu un nebeud skouerioù danvezioù teknik a c’hall klotañ :\nCordura: seier-kein, goloadurioù-urzhiataer/bag…\nX-PAC: matarasennoù-leur oto-c'hwez (matelas de sol auto-gonflants), gouelioù bigi…\nLienoù koton: seier, gouelioù, telt…\nLienoù dizintrus (evit an doubladurioù): goloadurioù-marc’h-tan, k-way…\nPetra eo karakteristik teknik an danvezioù ?\nPenaos e vez prientet an upcycling ?\nPiv eo hor c’hevelerien / pourvezerien danvezioù ?\nHor sakochennoù marc’h-houarn zo disoc’h an upcycling danvezioù a oa war hent ar poubellennoù. An danvezioù a zeu eus an ekonomiezh-kelc'h er spered "ober gant nebeut". Labourat a reomp e diorren ur c’helc'h vertuzius e pep live… Hor pakadur zo adimplijet zoken! Koulskoude e vefe posupl da gaout un argerzh fardañ 100% hep lastez ?\nRet eo d’ar sakochennoù marc’h-houarn padout gant an amzer. Abalamour da se e tleomp ober un nebeud treuzvarc'hadoù ha prenañ ul lod bennak nevez : zip dizintrus, skratch velkro ha neud kandennek.\nLâret e vo pep tra deoc’h amañ !\nEmaomp o chom e Kreiz Breizh e Rostrenn. A-hend-all e tremen ar c’hanol eus Naoned da Vrest nepell. Kinnig a reomp ur gambr, ur garavanenn, ul lec’h evit kampiñ (gant ur gegin hañv) da feurmiñ. Beajer.ez war varc'h-houarn, deuit e darempred ganeomp !\nPatrick a ijin, a dres, a zidroc’h… An hini barrek da grouiñ eo ! Iwerzhonad eo hag eñ an hini eo "Le Rouquin Qui Roule" 🤗\nFlorie a skoazell a-wechoù evit didroc’hañ, met emañ dreist-holl a-dreñv ar c’hlavier : lec’hienn Internet, kevelerezhioù ha kehentiñ. An hini 'deus desket komz brezhoneg eo !\nEn em gavit gant ar skipailh dre amañ !


André Kolingba (12 a viz Eost 1936 - 7 a viz C'hwevrer 2010) a oa ur soudard hag ur politikour eus ar Republik Kreizafrikan, bet prezidant ar vro.\nStummet e voe e Brazzaville hag e Bro-C'hall a-raok bezañ kannadour ha ministr e fin ar bloavezhioù 1970. E miz Gwengolo 1981 e tistroadas David Dacko hag en doa lakaet anezhañ e penn an arme un nebeud mizioù a-raok. Lakaat a reas un diktatouriezh soudardel e plas ha n'eo nemet goude manifestadegoù er vro e 1991 ma'z asantas d'al liesstrolladegezh. Un dilennadeg a voe aozet e 1993 ha Kolingba a'n em gavas er pevare plas. Asantiñ a reas d'an disoc'h ha leuskel ar garg a brezidant da Ange-Félix Patassé.\nKlask a reas adkemer ar galloud dre un taol-nerzh e 2001. Kazeg a reas ha ret e voe dezhañ mont da gavout repu da Ouganda. Distreiñ a reas d'e vro e 2003 pa voe distroadet Patassé gant François Bozizé. Marvet eo gant ur c'hrign-bev e 2010 e Pariz.\nAdtapet diwar « https://br.wikipedia.org/w/index.php?title=André_Kolingba&oldid=1843369 »


Communiqué de presse de Ai\_'ta ! Bro Dreger (porte parole ) publié le 11/03/18 22:30\nNac’het ez eus bet nevez ‘zo gant servijoù an deskadurezh Stad digeriñ ur c’hlas divyezhek e skol René-Guy Cadou e Kastell-Briant el Liger-Atlantel. Gant kerent ar vugale e vez douget ar raktres-se hag harpet e vez gant an ti-kêr ha kannaded ar vro koulskoude. 15 bugel zo bet rak-enskrivet evit an distro-skol o tont zoken, pezh zo pell uheloc’h evit an niver dleet evit digeriñ un hentenn e Rannvro Breizh.\nN’eus abeg ebet neuze ne c’hellfe ket an deskadurezh e brezhoneg bezañ diorroet e Kastell-Briant. Ret eo d’ar yezh bezañ desket e holl kumunioù ar vro ha normal eo e c’hellfe seurt hentenn kaout he flas en ur gumun 12 000 annezad. Daoust da se e vez klasket diskar an deskadurezh brezhoneg gant servijoù ar Stad, ar pezh a lak ar yezh en arvar.\nPelloc’h eget ur raktres skoliata evit 15 bugel eo eus ur gudenn demokratel ez eus kaoz. Penaos asantiñ e vefe nac’het ur raktres klas gant 15 bugel e Kastell-Briant padal e vez digoret klasoù gant nebeutoc’h a vugale e akademiezhoù all hag e teu da wir hentennoù damheñvel e tu all bevenn melestradurel rannvro Breizh ? Diskouezet e vez mat gant ar gudenn-mañ e vez lakaet diaes en un doare pleustrek annezidi al Liger-Atlantel abalamour ma ‘z eo bet nac’het gant ar Stad adunvaniñ Breizh daoust ma ‘z eo a-du lodenn vrasañ ar vreton-ez-ed.\nAr brezhoneg en deus da vezañ kelennet er skolioù pa vez ur goulenn sokial, el Liger-Atlantel kement hag e peurrest ar vro.\nN’eo ket raktres klas divyezhek Kastell-Briant an hini nemeti bet nac’het ar bloaz-mañ el Liger-Atlantel. E Gwenrann ez eus bet graet kement-all. Ma talc’hfe akademiezh Naoned da nac’hañ digeriñ un henten divyezhek e Kastell-Briant, e rofe Ai’ta ! da c’houzout ez eo un diforc’hidigezh-yezh. Rak aze e vefe nac’het ar chañs da gaout un hentenn divyezhek da tud al Liger-Atlantel abalamour emaint o chom en departamant-se. Ne vefe ket tu degemer an dra-se en ur stad demokratel e Kornog Europa.\nGant an afer-mañ e weler mat an dañjer bras a zo evit ar brezhoneg el Liger Atlantel, hag e buhez pemdez breton-ez-ed an departamant-se.\nGervel a reomp neuze an Emsav en e fezh da ziskleriañ e souten ha da c’hervel da vanifestiñ :\nD’ar Sadorn 31 a viz Meurzh da 3 eur hanter dirak ti-kêr Kastell-Briant


Edmund Burke (ganet d’an 12 a viz Genver 1729 - marvet d’an 9 a viz Gouere 1797) a oa ur prederour, politikour ha skrivagner saoz-hag-iwerzhonat. E-pad pell e voe ezel eus Ti ar C’humunioù, er gostezenn Whig. Soñj a zalc’her eus Burke abalamour, dreist-holl, ma savas a-du gant trevadennoù Norzhamerika hag a-enep ar roue George III, a-raok Brezel dieubidigezh ar Stadoù Unanet.\nAnavezet eo bet ivez gant e skrid diwar-benn an Dispac'h Gall anvet Reflections on the Revolution in France. Gantañ e teuas da vezañ unan eus an dud pouezusañ e-touez mirourien ar gostezenn Whig ; treiñ a reas ar frankizourien saoz a oa a-du gant an Dispac’h Gall, evel Charles James Fox, a-enep dezhañ. Alies e seller ouzh Edmund Burke evel unan eus diazezourien ar virelouriezh e Breizh-Veur.\nAdtapet diwar « https://br.wikipedia.org/w/index.php?title=Edmund_Burke&oldid=1852098 »


Carausius (Marcus Aurelius Valerius) (marv e 293) a oa genidik eus bro ar Menapii. Er bloaz 286 e voe lakaet, gant an impalaer Maximianus Herculius, e penn Classis Britannica, da lavarout Morlu (roman) Enez Vreizh, evit difenn aodoù Galia hag Enez Vreizh diouzh ar vorlaeron sakson ha frank. Met, e-lec'h rentañ an traou laeret, e vire ul lodenn evitañ. Abalamour da se e voe lakaet klask war e dro. Evit en em zifenn en em anvas neuze Aogust, da lavaret eo "impalaer" e-unan, gant asant lejionoù Enez Vreizh war a seblant.\nEvel-se e renas war Enez Vreizh ha war aodoù hanternoz Galia, ha gwelet e voe evel un alouber gant an impalaerien all, betek 293, ar bloaz ma voe lazhet gant Allectus, en devoa lakaet e penn e velestradur.\nAdtapet diwar « https://br.wikipedia.org/w/index.php?title=Carausius&oldid=1786578 »\nKemmoù diwezhañ degaset d'ar bajenn-mañ d'an 8 Meu 2018, da 20:34.


Kenta sizunvez warn-ugent war ar bloaz - Diocèse de Quimper\n— « Aotrou, digor deom ! »\ne responto deoh :\n— « N’ouzon ket a-beleh ez oh ».\n26 Neuze e stagot da lavared :\n— « Debret hag evet on-eus ganit, hag ez-peus kelennet war or plasennou ».\n27 Respont a raio deoh :\n— « N’ouzon ket a-beleh ez oh. Kit pell diouzin, c’hwi oll, mevelien an droug ».\nMz 23, 23-26\n23 « Gwaz-a-ze deoh, Skribed ha Farizianed faoz, c’hwi hag a bae an deog war ar vent, ar fanouill hag ar houmin, e-keid ha ma rit fae war ar péz a zo ar pouezusa el Lezenn : ar justis, an drugarez hag al lealded. Setu ar péz e oa réd ober heb lezel a-gostez ar peurest. 24 Blenierien zall : diwall a rit da lonka eur huibuenn, e-keid ha ma lonkit eur hañval !\n25 « Gwaz-a-ze deoh Skribed ha Farizianed faoz, c’hwi hag a gempenn an diavêz euz ar werenn hag euz ar plad, e-keid ha ma ’z eo leun an diabarz euz frouez al laeronsi hag al lontègèz. 26 Farizian dall ! Kempenn da genta diabarz ar werenn evid ma teuio an diavêz da veza nêt ive ».\nYaou 29 a viz Eost\nGouel Merzerenti Yann-Vadezour\n17 Kaset e oa bet tud gand ar roue Herodez da dapoud krog e Yann-Vadezour, ha chadenna anezañ er prizon, abalamour da Herodiadez : deuet e oa houmañ da veza gwrég da Herodez daoust ha ma oa pried d’e vreur Filip. 18 Lavared a ree Yann da Herodez : « N’az-peus ket ar gwir da zelher ganit gwrég da vreur ».\nKenta sul warn-ugent war ar


Kafe pemp eur, komz brezhoneg an aliesañ posubl\nPapier de Kerne Multimédia (porte parole Fanny Chauffin) publié le 26/11/17 18:16\n16 den tro dro ur banne kafe, pep hini a zegas un dra bennag da zebriñ, da evañ, da ziskouez, da rannañ gant ar re all...\nSkol Diwan Kemperle, abaoe 15 vloaz e oa bet kroget da aozañ abadennoù simpl, e kantin ar skol evit lakaat brezhonegerien a-vihanig eus ar vro da eskemm, da ganañ, da zebriñ, ha ken simpl ha tra... da gomz brezhoneg etreze.\nDiaes eo a-wechoù evit tud 'zo, tremen teir eurvezh hep ur ger galleg. Ret eo neuze adlavarout ar reolenn evit ma vefe an dud a gompren mat met ne gomzont ket ken brav, en em lakaat da zislipañ frazennoù a-bezh. Met brav eo da welout tud yaouank ha kozh mesket, tud laouen da gaout un emgav miziek evit eskemm, kanañ, c'hoarzhin... Gant ma vo ur «c'hafe pemp eur» e pep parrez, e pep lec'h e vez tud a gomz brezhoneg hag o deus c'hoant da eskemm e yezh ar vro.\nSavet hon eus ivez e Landivizio ur bodad tud en em wel bep pemzektez, evit abadennoù a zaou seurt:\n1 - Bep pemzektez, ur brezegenn, gant un den pedet da zont da zisplegañ un dra a oar mat : beajoù Kampostal (Jean Pouliquen); ar rannoù tud en hor bro er 18vet kantved , diwar dielloù eus kanton Plouziri (Louis Elegoet); ar vedisined breton brudet en istor (Laenneg, ...); liseidi Diwan ivez o deus graet berzh. Gant eskemmoù gant an dud, goulennoù , hag ar "Bro Gozh" zoken a-wechoù! War ar stern : arme ar Vretoned eus ar 6vet kantved (armoù, dilhad, doareoù...) gant Benjamin Franckaert hag e vignoned eus ar gevredenn Letavia (gwelet war Google); Maela, Liza, Anjelina , bet e Lise Diwan, a deuio, o zri , da gomz eus o studioù , o micher .Etre 20 ha 30 den a vez bep tro.\n2 - Bep pemzektez :" kaozeadenn " evit lakaat an dud da gaozeal ar muiañ posupl : kanaouennoù a bep seurt; istorioù farsus; akordeoñs; armoù ha dilhad eus ar 6 vet kantved; gerioù eus ar vuhez war ar maez n'eus ket keit-se; pennadoù berr e brezhoneg war hon istor (Anna Vreizh; emgann Ballon,...) ; echuiñ a ra bep tro gant ur banne te pe kafe gant kouignoù. Dont a ra tud yaouank, lod bet e Lise Diwan. War-dro bep hanter eur e vez cheñchet an tem , evit ma vije dedennus d'an holl. Kroget hon eus gant 20 den evit an abadenn gentañ ...


Komz brezhoneg d’e vugel (2) | Indépendance ou soumission\nThis entry was posted on Sul, Eost 4th, 2013 at 21 h 33 min\tand tagged with brezhoneg, bugale, bugel, deskiñ, galleg and posted in Brezhoneg / Langue bretonne.\tYou can follow any responses to this entry through the RSS 2.0 feed.\n« Françoise Morvan et la théorie du complot ethniciste\n5 responses to “Komz brezhoneg d’e vugel (2)”\nEost 16th, 2013 at 0 h 37 min\nFeiz, dipitus eo, sur! Meus aon eo arabat leuskel ‘nezhañ kaozeal galleg diouzhit. N’on ket penaos ober, met… Ma nom sil ar galleg entrezoc’h dija, d’an oad-se! Penaos c’hellfet dont war ho kiz war-lerc’h? Kouraj dit, bepred!\nEost 19th, 2013 at 19 h 26 min\nYa n’eo ket aeset gout petra o’r, me welan ket kaer petra c’hallez o’r ouzhpenn… Ken beuzet omp gant ar galleg n’eus ket voien da stourm enep kement-se. Hag ouzhpenn, ken nebeut a dud a sav o bugale en brezhoneg eo start gout penaos man kont ti ar re all ha penaos reont, ti ar re n’eus ket ‘met un’ komz brezhoneg, ti ar re gomz an daou, ti ar re zo un tamm mat a brezhoneg en dro dezhe, ti ar re zo un tele, ti ar re n’eus ket…\nEost 23rd, 2013 at 17 h 54 min\nLakait bec’h ! Sur n’eo ket aes, met c’whi eo a zo mestr en ti ! Deoc’h da lakaat da bennreolenn e rank neb a oar brezhoneg mont e brezhoneg get ar re a oar brezhoneg ! Evit-se e ranko kompren ne c’hell ket komz galleg deoc’h, (betek gober skouarn bouzar pa gomz galleg), ha roit kalon dezhañ pa vez o komz brav brezhoneg, gober gourc’hemennoù dezhañ… Aes eo lâret, ma hini bihan a zo 6 miz hepken, tad ha mamm o komz brezhoneg hepken er ger, skinweller ebet… met diskouezit dezhañ ‘ta piv eo an hini pennekañ ‘barzh ger !\nEost 23rd, 2013 at 18 h 17 min\nSur a-walc’h eh eus moaiand da dalañ doc’h ar gudenn-se ! Penaos bennak vez graet ba’r skolioù dre soubidigezh ? Komz a ran aze ag un teir skol Diwan bennak el-rezon, pas ket muioc’h ! Lakaet vez e pleustr AR REOLENN : komzet vez brezhoneg ha brezhoneg hepken get ar re a ouia brezhoneg !!! ‘tal ket ‘boan klask pemp troad d’ar maout, a-ziàr ‘pezh peus lâret (soubet get ar galleg, galleg get rac’h ar vrezhonegerion …) ne choma ket ken ‘met ur redi a c’hellehe lakaat ar vugale d’ober get ar brezhoneg. Degas c’hoant, plijadur pe ne ouian ket c’hoazh … kollet eo, e galleg vo gwelloc’h ne vern penaos.\nPerak e vez lâret “trugarez” get ar vugale pa vez roet udb dezhe ! Kar rediet vezont ! Ha n’eo ket ‘met pa vezont brasoc’h e hellont kompren emañ ur reolenn daremprediñ da ziskoiñ un doujañs bennak. Mem tra get ar brezhoneg (ha komz a ran get skiant prenet) : pa vezont bihan, nemet un dra d’ober, ar reolenn : ne vez ket reskontet d’ur c’hrouadur a c’hallega. Ne vez ket “goulennet” get ur c’hrouadur lâret un dra e brezhoneg àr-hor-lerc’h, er rediet vez. Stel rac’h ar reolennoù ‘benn ar fin. A-benn un nebeut blezadoù e vo cheñchet penn d’ar vazh getoñ : lorc’h vo ennoñ gouiet brezhoneg (ha brezhoneg jaojapl ma vez pouezet adal ar penn kentañ) ha komz brezhoneg get e dad. Mes èl-rezon, pa lâran “reolenn” e talv ne FAOTA KET degemer un dra arall. C’hwi eo a ra gouel Mikael ! Taer zo didalvoud, splann ‘vat zo doc’hpenn ret ! Gober gourc’hemennoù dezhañ zo ret ivez seul taol ma lâra un dra BRAV e brezhoneg (komz “brezhoneg” zo ur redi, normal eo heuliañ ur redi). Afer o deus ar vugale gober plijadur d’ar re vras : lâret dezhañ eh eus lorc’h ennoc’h getoñ (mar bez brezhoneg kenetrezoc’h).\nEost 26th, 2013 at 20 h 34 min\nMa vez savet ur reolenn, an hini oar ket brezhoneg a c’hall lakaat ar bugel da sentin ivez “maman/papa a parlé en brezhoneg il faut lui répondre en brezhoneg”. Evit ar reolennoù all (pas rein un taol troad d’ar c’hazh…) man giz-se. Daoust hag en vo komprenet gant ar bugel? Bezan rediet en galleg da respont en brezhoneg??


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/413 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/413\nd’an enebour leac’h e-bed da zroug-komz. (15) Rag hinienou a zo dija troet da heuil Satan. (16) Mar hen deuz eur goaz pe eur vaouez fidel-benag intanvezed, sicourint anezhe, ha na lezit ket an Iliz da veza bec’hiet ganthe, evit ma hello sicour ar re a zo gwir intanvezed.\n(17) Ra vezo ar re Ancien hag a c’houarn mad, istimet dign euz a eun henor doubl ; dreist-holl ar re a labour evit prezeg hag evit kelen. (18) Rag ar Scritur a lavar : Ne vinelli ket an eujen a zo o torna an ed ; hag al labourer a zo dign euz he bae. (19) Na zigemer tamal e-bed a-enep unan euz ar re Ancien, nemed beza e vefe daou pe dri dest. (20) Repren, dirag an holl, ar re a bec’h, evit m’ho devezo ar re all aoun ive.\n(21) Da gonjuri a ran dirag Doue, dirag an Aotrou Jesus-Christ, hag an elez choazet, da viret an traou-man heb beza douget evit den, ha da ziwall ne rafez netra dre breferans. (22) Ne asten da zaouarn var den re vuhan, ha na gemer ket lod en pec’hejou ar re all, en em vir pur da-unan. (23) Na gendalc’h ket da eva dour hep-ken ; mes kemer eun neubeud gwin, abalamour da c’hestomac ha d’an diezamanchou a gwez varnoud alies.\n(24) Pec’hejou darn euz an dud a zo sclear da velet, memeus araog ma vent barnet ; mes beza ez euz pec’hejou all ha na veler nemed goude. (25) Er memeus doare ive oberou mad darn a zo sclear da velet ; ha ma n’int ket sclear dioc’h-tu, ne hellont ket choum kuzet.\nRA zeuio ar mevelien a zo dindan ar yeo a esclavach, da gonsideri ho mistri evel dign a bep respet, evit na vezo ket gwall-gomzet divar-ben hano Doue hag he zoctrin ; (2) hag ar re ho deuz tud a feiz evit mistri, diwallint d’ho disprijout, var digarez ma’z int breudeur ; mes ra zeuint d’ho zervicha gwelloc’h a ze, abalamour ma’z int tud a feiz, tud karet-mad, hag a laka ho foan da ober vad dezhe. Desk an traou-man dezhe, hag exhort anezhe d’ho miret.\n(3) Mar deu eun den-benag da gelen en eun doare all, ha mar n’en em ro ket da gomzou a zilvidigez hon Aotrou Jesus-Christ, ha d’an doctrin a zo hervez ar biete, (4) hennes a zo c’houezet gant an ourgouil, ha ne oar netra ; mes klanv eo gant klenved ar procezou hag an disput var ar c’homzou, hag ac’hane e teu an anvi, ar\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/413&oldid=125542 »


sachañ ar c'harr war e gein - Wikeriadur\nSavet diwar ar verb sachañ, ar ger-mell strizh ar, an anv-kadarn karr, an araogenn war, an anv-gwan perc'hennañ e hag an anv-kadarn kein\nsachañ ar c'harr war e gein /Distagadur ?/\nLakaat diaezamantoù da zont\n— [...] ; me gaf d'ign e raio an traou-ze muioc'h a vad d'eomp eged lakaat an tan aman da zacha marteze ar c'har var hor c'hein. [...]. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 280.)\nTe, 'vat, emon-me (emezon-me), a zo o sacha ar harr war da gein. — (Jules Gros, Le trésor du breton parlé Deuxième Partie, 1970, p. 240.)\nO c'hoari re gant aour hag arc'hant bras en deus sachet ar c'harr war e gein. — (Goulc'han Kervella, Lara, Al Liamm, 1989, p. 215.)\ngalleg : s'attirer des ennuis (fr)\nAdtapet diwar « https://br.wiktionary.org/w/index.php?title=sachañ_ar_c%27harr_war_e_gein&oldid=223612 »\nKemmoù diwezhañ degaset d'ar bajenn-mañ d'an 12 Her 2016, da 12:18.


Gabriele D'Annunzio (Pescara, 12 a viz Meurzh 1863 – Gardone Riviera, 1añ a viz Meurzh 1938) a oa ur skrivagner italian, barzh, kazetenner ha soudard e-pad ar Brezel-bed Kentañ.\nUl lec'h a bouez en deus el lennegezh italianek koulz hag e buhez politikel ar vro. E-pad ar Brezel-bed Kentañ e tapas brud un haroz, goude un nebeud taolioù-kaer a-enep Aostria, evel da skouer un nijadenn dreist Vienna, ma voe taolet traktoù gant kirri-nij italian.\nGoude ar brezel e talc'has gant ur stourm broadelour taer ha sevel a reas ur stadig e Fiume (Rijeka), anvet Reggenza Italiana del Carnaro, da glask stagañ ar vroig-se ouzh Italia, en aner. Lod eus e vennozhioù hag e zoareoù da ren Fiume a levezonas Benito Mussolini hag ar faskourien.\nSogno d'un mattino di primavera, 1897\nSogno d'un tramonto d'autunno, i.e.\nLa gloria, 1899\nLa città morta, i.e.\nLa Gioconda, i.e.\nL'Etiopia in fiamme, 1904\nLa figlia di Jorio, i.e.\nLa fiaccola sotto il moggio, 1905\nPiù che l'amore, 1906\nLa nave, 1908\nLe Chèvrefeuille, 1910\nIl ferro, i.e.\nLe martyre de Saint Sébastien, 1911\nLa Pisanelle, 1913\nLod eus e skridoù a voe lakaet sonerezh warno, evel Francesca da Rimini, gant ar sonaozer Antonio Scontrino (1850-1922), pe Il Fuoco, gant ar sonaozer Enrico Toselli (1833-1926). Filmoù a voe graet diwar meur a hini eus e oberennoù ivez, evel Francesca da Rimini, meur a wech e deroù an XXvet kantved, pe L'innocente gant Luchino Visconti e 1976.\nAdtapet diwar « https://br.wikipedia.org/w/index.php?title=Gabriele_D%27Annunzio&oldid=1961972 »


Barzhoniezh – Stefan Carpentier\nCatégorie : Barzhoniezh\nAn deiz all e oa deuet din anv ma eil dastumad barzhonegoù… ha ne’m boa savet barzhoneg ebet evit c’hoazh. Deuet e oa din goude bezañ lennet un daou-ugent barzhoneg bennak gant KO Un, unan eus brudetañ barzhed Korea ar Su, en dastumad Himalaya sipyeon (Barzhonegoù Himalaya) bet troet e galleg. Souezhus eo kaout un titl hep gouzout petra a zeuy da heul. Abaoe avat em eus skrivet ar varzhoneg kentañ — ha ne vo ket dre ret an hini gentañ en danvez dastumad. Setu-hi:\nPetra eo anv al labous o plavañ\nPetra eo anv ar wezenn a dap betek an oabl\no tiskouez din ar steredenn\nna ouzon anv ebet dezhi\nPetra eo anv ar vleunienn dispak\nPetra eo anv an amprevan a chug he gwad\nPetra eo anv an avel\na c’hoari e blev ma gwreg\nemaon o tennañ he foltred\ngant ma Samsung Galaxy SM-G900F\nAuteur StefanPublié le 20 mai 2016 Catégories Barzhoniezh, Brezhoneg, Non classé2 commentaires sur Dianav\nUn nebeud pozioù blues ho po? Savet prim? Sed amañ…\nA! keuz am eus da’m bapaig\nGanti ‘oa ur baradozig\nGanti ‘veze ‘n heol bemdez\nO parañ war ma buhez.\nA! Aet eo kuit ma bapa koant\nHag aet kuit ganti kement c’hoant\n‘Met an hini da beurlipat\nBontoù ront evel bontoù plat.\nErru ez eus un noz du all\nHa me n’on ket c’hoazh mezv-dall\nPeur e pareo ma c’halon\nPeur e tifrailho ar c’hloaz don.\nGitar, harmonika, saksell, pe an benveg a blijo deoc’h…\nAuteur StefanPublié le 5 mars 2016 Catégories Barzhoniezh, Brezhoneg, Non classéLaisser un commentaire sur Blues\nE red ar c’houmoul\nanv kuzh ar seizh avel\nma c’horf war ‘n treuzoù.\nAuteur StefanPublié le 5 février 2016 Catégories Barzhoniezh, Brezhoneg, Non classéLaisser un commentaire sur Haiku #04\nKoroll an delioù\nDa heul son drant ar binioù\nPaket meur a vanne\nAuteur StefanPublié le 4 février 2016 Catégories Barzhoniezh, Brezhoneg, Non classéLaisser un commentaire sur Haiku #03\nTeñval ar moged\nen avel gwisket e kañv\ndifiñv ar c’horfoù\nAuteur StefanPublié le 2 février 2016 Catégories Barzhoniezh, Brezhoneg, Non classéLaisser un commentaire sur Haiku #02\nHa me em noazh-ran\ndirak da selloù bamet\nspontus an dihun\nAuteur StefanPublié le 13 janvier 2016 Catégories Barzhoniezh, Brezhoneg, Non classéÉtiquettes haïkuLaisser un commentaire sur Haiku #01\nEvit ur mignon\nEvit ober plijadur d’ur mignon din a chom diseblant ouzh an haiku:\nGwerzenn ha gwerzenn\nFrouezh etre divronn Brec’hed\nSaouriñ an awen.\nAuteur StefanPublié le 31 août 2015 Format En passantCatégories Barzhoniezh, Brezhoneg, Non classéÉtiquettes barzhonegoù, haïkuLaisser un commentaire sur Evit ur mignon\nPa gavan hir ma amzer\nA-benn nebeut e c’hallfet kavout ma zorkad barzhonegoù er stalioù-levrioù a-zoare (evel-just). Da c’hortoz, setu ar golo hag an tamm testenn er golo pevar.\nGanet eo bet Stefan Carpentier e korn-bro Pariz e 1975. Gant Danvez Breizh eo e voe sachet e evezh war-du Breizh en e amzer skolaj. Eno e reas anaoudegezh gant sonerezh Stivell, Malicorne ha Tri Yann. E 1995, tapet e vachelouriezh gantañ, e reas e soñj mont da Vreizh da zeskiñ brezhoneg e Skol-Veur Roazhon 2.\nBerrdanevelloù gantañ zo bet embannet el Lanv, el Liamm hag e Gripi. Kinnig a ra amañ e dorkad barzhonegoù kentañ, skrivet an darn vrasañ anezhe “pa gave hir e amzer” ha pa n’en devoa, ouzh ar bed, remed all ebet.\nAuteur StefanPublié le 8 décembre 2014 5 juillet 2017 Catégories Barzhoniezh, Brezhoneg, SkrivañLaisser un commentaire sur Pa gavan hir ma amzer\nUr c’hoari, pe ur chadenn, zo er mare-mañ e Facebook. Lakaet e vez an dud da embann barzhonegoù barzhed ha barzhezed brudet pe dianav. Goulennet e oa bet diganin embann unan gant Edgar Allan Poe. Dibabet em eus Alone. Hag abalamour ma plij kalz din ober da’m spered labourat em eus troet ar varzhoneg-se e brezhoneg.\nEmichañs n’eo ket peurvat al labour – pe hini a vefe? – met plijadur am eus bet. Mar fell deoc’h ober evezhiadennoù, grit hardizh! Continuer la lecture de « Alone, Edgar Allan Poe »\nAuteur StefanPublié le 11 janvier 2014 Catégories Barzhoniezh, Brezhoneg, Non classéÉtiquettes alone, edgar allan poe, em-unan4 commentaires sur Alone, Edgar Allan Poe


bro ar roue morvan Dielloù — Mignoned ar brezhoneg\nbro ar roue morvan Tag\nMignoned ar brezhoneg / Posts tagged "bro ar roue morvan"\nGalv: aozomp Gouel broadel ar brezhoneg asambles!\nAozomp Gouel Broadel ar Brezhoneg asambles ! D’an 19 ha d’an 20 a viz Mae 2017 e vo aozet Gouel Broadel ar Brezhoneg 2017 e Langoned (56-kreiz Breizh), gant ar gevredigezh Mignoned ar Brezhoneg. Gouel an holl vrezhonegerezed ha brezhonegerien eo an darvoud-mañ. Sonadegoù dindan ur...


Ar Vœuïo - Wikimammenn\nL. Prud’homme, 1817 (p. 139-141)\n◄ Ar Sul Ar Vœuïo Dever an tado ha mamo ►\nAr Vœu a so ur bromesse groet da Doue gant reflexion, eus un dra peini so mat pe guel evit ar pez a so contrel. Ur resolution simpl n’en deo quet ur vœu. Dre exempl, unan benac a lavaro : resolvet on da yun d’er guener ; quement-se n’en deo quet ur vœu. Mæs mar lavar : prometi a ràn da Doue, ober a ràn vœu da yun d’er guener ; hennes so ur vœu. Piou benac a rafe vœu voar un dra difennet, evel da dansal, da vont d’ar gomedient, d’en em vevi, a ve coupabl a brofanation an hano santel a Doue, eus ur voaperes criminel. Ordinalamant ne rer vœu nemet voar an treo conseillet, evel ar chastete, ar baourantez, an obeissanç volonter, ar yun en amser n’en deo quet ordrenet. Gallout a rer couscoude ober vœu voar an treo commandet, evel non pas en em vevi, na mont d’an danso, na laret guevier, mæs neuse mat transgresser ar vœu e rer daou bec’het, dre violation ar vœu ha hini ar gourc’hemen.\nDaou Judæo en disput, unan aneze transpostet[sic] a goler a brononças ur blasphem. Casset e voe bete Moyses, peini ne c’houlennas decida netra quem evit bezàn consultet Doue. Doue a ordrenas ma vise ractal conduet an den-se emaez an delten, ma laçage ar re o defoa-àn clevet o daouarn voar e benn, ha neuse ma vige labeet gant ar veïn : ar pez a voe executet ; ha Doue a eure ul lezen evit ma vige labeet dre ar bobl, da laret eo, lazet a daulio meïn, ar vlasphematourien. En deiz ar sabat e voe cavet un den en desert o tastum un neubeut plous. Casset e voe da Voyses hac Aaron pere en em lequeas en peden evit consulti Doue, peini a ordrenas ma vige ive labeet ar profanatour-se eus an deiz santel reservet evit e servich. Lezen Moyses ha Sabat ar Judevien ne voant couscoude nemet ur sceud eus a lezen J. C. ha santification ar Sul. Doue en deus quement punisset violatourien ur lezen peini ne dlefoa pad nemet un amser ; penaus e punisso-àn ar brofanatourien eus an deiz santel ar Sul hac eus e lezen peini a dle pad bete fin ar bed ? Bezàn ezomp certen mæz an oll gristenien. O ma Doue !\nAdtapet diwar « https://br.wikisource.org/w/index.php?title=Ar_Vœuïo&oldid=118049 »\nKemmoù diwezhañ degaset d'ar bajenn-mañ d'an 6 Eos 2018, da 14:27.